text:
31 Ekim 2016 Pazartesi
Türkmenistan Fotosuratlary 204
Türkmenistan Fotosuratlary 204
http://www.turkmenhabargullugy.com/gallery_photo.php?pg_id=4213
http://www.turkmenhabargullugy.com/gallery_photo.php?pg_id=4213
Türkmenistanyň Mejlisinde Duşuşyk
Mejlisde Zenanlaryň bütinhytaý federasiýasynyň başlygynyň orunbasary hanym Suý Ýuýyň baştutanlygynda Aşgabada gelen Hytaý Halk Respublikasynyň wekiliýeti bilen duşuşyk geçirildi.
Myhmanlar göwnaçyk kabul edilendigi üçin hoşallyk bildirip, türkmen parlamentarilerini giňden bellenilen Türkmenistanyň Garaşsyzlygynyň şanly 25 ýyllygy bilen tüýs ýürekden gutladylar hem-de hormatly Prezidentimiz Gurbanguly Berdimuhamedowa we ähli türkmen halkyna parahatçylyk, gülläp ösüş, özbaşdak ösüş ýolunda täze ägirt uly üstünlikleri arzuw etdiler.
Duşuşygyň barşynda taryhy kökleri müňýyllyklaryň çuňluklaryna, Beýik Ýüpek ýoly döwrüne uzalyp gidýän türkmen-hytaý gatnaşyklarynyň ýyl-ýyldan täze mazmun bilen baýlaşýandygy bellenildi. Muňa bolsa ýokary derejede yzygiderli geçirilýän duşuşyklar hem-de olaryň netijeleri boýunça iş ýüzünde anyk üstünliklere gönükdirilen möhüm ylalaşyklar gönüden-göni ýardam edýär.
HHR-iň wekiliýetiniň agzalary milli Liderimiziň alyp barýan içeri hem-de daşary syýasatynyň ileri tutulýan ugurlary, ýurdumyzda durmuşa geçirilýän iri möçberli durmuş-ykdysady we düýpli özgertmeleriň, şol sanda hukuk ulgamyndaky özgertmeleriň maksatlary hem-de wezipeleri bilen tanyşdyryldy. Şunuň bilen baglylykda, gender deňligini üpjün etmek, eneligi we çagalygy goramak, maşgala döwlet tarapyndan hemmetaraplaýyn goldaw bermek, raýatlaryň durmuş taýdan goraglylygyny ýokarlandyrmak hem-de halkara hukugynyň kadalarynyň milli kanunçylyga laýyk getirilmegi babatda dünýä tejribeleriniň öwrenilmegi Mejlisiň alyp barýan işiniň möhüm ugurlary bolup durýandygy bellenildi.
Şu babatda ählihalk tarapyndan ara alnyp maslahatlaşylandan soň, şu ýylyň güýzünde Ýaşulular maslahatynda kabul edilen Türkmenistanyň Konstitusiýasynyň rejelenilen görnüşiniň ähmiýeti nygtaldy. Uzakmöhletleýin geljek üçin döwletimiziň we jemgyýetimiziň üstünlikli, demokratik ösüşiniň möhüm ugurlaryny kesgitlän ýurdumyzyň Esasy Kanuny adamy onuň ýokary gymmatlygy diýip yglan edýär, halkymyzyň abadan durmuşy üçin şertleri döredýär hem-de ygtybarly kepillikleri berýär.
Duşuşyga gatnaşyjylar hyzmatdaşlygyň geljegini ara alyp maslahatlaşyp, netijeli gatnaşyklaryň has-da ösdürilmegine özara gyzyklanmalaryny tassykladylar.
***
Şu gün Hytaý Halk Respublikasynyň wekiliýeti Türkmenistanyň Zenanlar birleşiginiň Merkezi geňeşiniň ýolbaşçylary bilen hem duşuşyk geçirdi. Zenanlaryň iki ýurduň jemgyýetçilik-syýasy, durmuş-ykdysady hem-de medeni durmuşyna işjeň gatnaşmagyna, bilim we saglygy goraýyş ulgamynyň ösdürilmegine, ynsanperwer ulgamynda halkara aragatnaşyklarynyň berkidilmegine degişli meseleler söhbetdeşligiň esasy meseleleri boldy.
Myhmanlar häzirki saparynyň çäklerinde Aşgabadyň umumybilim berýän mekdepleriniň birine, “Ene mähri” halkara merkezine baryp görerler, muzeýler hem-de türkmen paýtagtynyň beýleki gözellikleri bilen tanşarlar.
http://www.turkmenhabargullugy.com/haber.php?haber_id=4412 https://www.facebook.com/TurkmenHabarGullugy/
Türkmenistanyň Prezidenti Wideoşekilli Iş Maslahatyny Geçirdi
Hormatly Prezidentimiz Gurbanguly Berdimuhamedow Ministrler Kabinetiniň Başlygynyň käbir orunbasarlarynyň, welaýatlaryň we Aşgabat şäheriniň häkimleriniň gatnaşmagynda göni aragatnaşyk arkaly nobatdaky wideoşekilli iş maslahatyny geçirdi. Maslahatda döwlet durmuşynyň möhüm meselelerine, oba hojalyk işleriniň barşyna, milli we sebit ösüş maksatnamalaryny amala aşyrmak bilen baglylykda ýerlerde işleriň ýagdaýyna garaldy.
Ilki bilen, göni aragatnaşyga Ahal welaýatynyň häkimi E.Orazgeldiýew çagyryldy. Häkim dowam edýän pagta ýygymy, oba ilatynyň ýaşaýyş-durmuş derejesini ýokarlandyrmak, welaýatyň senagat düzümini giňeltmek maksady bilen işlenip taýýarlanan meýilnamalaryň amala aşyrylyşy barada hasabat berdi.
Döwlet Baştutanymyz pagtanyň galan hasylyny zaýasyz ýygnap almagyň möhümdigini belläp, oba hojalyk tehnikalarynyň netijeli ulanylmagyny we olara öz wagtynda hyzmat edilmegini üpjün etmek barada görkezme berdi. Döwlet Baştutanymyz welaýatyň gowaça meýdanlarynda galan hasyly ýygnap almak işleriniň Kaka we Ak bugdaý etraplarynda pes derejede alnyp barylýandygyny aýdyp, ýygymyň depginini ýokarlandyrmak boýunça ähli zerur çäreleri görmegi häkimden talap etdi.
Soňra Balkan welaýatynyň häkimi D.Durdyýew welaýatyň çäklerinde alnyp barylýan işleriň ýagdaýy, şol sanda welaýatyň ekerançylyk meýldanlarynda, dowardarçylyk hojalyklarynda durmuşa geçirilýän giň möçberli çäreler, oba hojalyk tehnikalaryny geljek ýyla taýýarlamak boýunça ýaýbaňlandyrylan işler barada hasabat berdi. Şeýle hem ol welaýatyň çäklerinde alnyp barylýan gurluşyk işleriniň, ilkinji nobatda bolsa, ulanmaga tabşyrylmagy meýilleşdirilen desgalardaky gurluşyklaryň ýagdaýy barada habar berdi.
Hormatly Prezidentimiz Gurbanguly Berdimuhamedow ýurdumyzyň günbatar sebitiniň ekerançylyk meýdanlarynda alnyp barylýan işleriň ýagdaýyna ünsi çekip, oba hojalygynda agrotehniki çäreleriň degişli derejede alnyp barylmalydygyny, kärendeçileriň mineral dökünler bilen üpjünçiliginiň, olar bilen hasaplaşyk işleriniň geçirilişiniň hemişe gözegçilikde saklanmalydygyny tabşyrdy.
Wideoşekilli iş maslahaty Daşoguz welaýatynyň häkimi O.Gurbannazarowyň hasabaty bilen dowam etdi. Häkim häzirki döwürde welaýatyň ekerançylyk meýdanlarynda alnyp barylýan oba hojalyk işleriniň ýagdaýy, aýratyn-da, pagtanyň galan hasylyny zaýasyz ýygnap almak boýunça ýaýbaňlandyrylan işler barada hasabat berdi. Şeýle hem ösümçiligi ösdürmek, ekin dolanyşygyny kämilleşdirmek we ekin meýdanlarynyň hilini gowulandyrmak boýunça görülýän çäreler barada habar berildi. Bulardan başga-da, häkim welaýatyň çäklerinde gurluşygy alnyp barylýan dürli maksatly desgalardaky işleriň ýagdaýy barada habar berdi.
Milli Liderimiz welaýatyň gowaça meýdanlarynda galan pagta hasylyny iň soňky hanasyna çenli ýygnap almak boýunça ýaýbaňlandyrylan işleriň Gurbansoltan eje adyndaky, Boldumsaz we başga-da käbir etraplarda pes derejede alnyp barylýandygyny aýtdy. Şunuň bilen baglylykda, döwlet Baştutanymyz möwsümi öz wagtynda tamamlamak üçin bar bolan tehniki serişdeleri netijeli ulanmagy hem-de guramaçylyk işlerini güýçlendirmegi häkimden talap etdi.
Şeýle hem hormatly Prezidentimiz Gurbanguly Berdimuhamedow oba hojalyk maksatly ýerleriň hasyllylygyny ýokarlandyrmak, şol sanda daýhanlary mineral dökünleri bilen üpjün etmek, gök-miwe önümleriniň öndürilýän möçberini artdyrmak üçin degişli agrotehniki we ykdysady şertleri döretmek, maldarçylygyň ot-iýmlik binýadyny berkitmek, şeýle hem oba hojalyk tehnikalaryny ýaz möwsümine taýýarlamak barada görkezmeleri berdi.
Lebap welaýatynyň häkimi Ç.Çarlyýew welaýatyň obasenagat pudagynda işleriň ýagdaýy, pagtanyň galan hasylyny zaýasyz ýygnap almak bilen bagly işleriň depgini barada hasabat berdi. Habar berlişi ýaly, häzirki döwürde welaýatyň çäklerinde oba hojalyk işlerini agrotehniki kadalara laýyk derejede alyp barmak, ilatyň durmuş üpjünçilingini has-da gowulandyrmak, şeýle hem sebitde gurluşygy alnyp barylýan desgalardaky işleriň depginlerini ýokarlandyrmak boýunça maksatnamalaýyn çäreler durmuşa geçirilýär.
Döwlet Baştutanymyz gowaça meýdanlarynda galan pagta hasylyny zaýasyz ýygnap almak işinde Hojambaz, Köýtendag, Atamyrat, Döwletli, Beýik Türkmenbaşy, Birata etraplarynda haýal-ýagallyga ýol berilýändigini aýdyp, bu işleriň depginlerini ýokarlandyrmak boýunça zerur çäreleri görmegi tabşyrdy.
Milli Liderimiz häkimiň ünsüni oba hojalyk önümçiligini artdyrmagyň esasy wezipeleriniň birine—ekin dolanyşygynyň düzgünlerini takyk berjaý etmek bilen işlenip bejerilýän ýerleri netijeli peýdalanmak, dökünler, tohumlar we beýleki serişdeler bilen üpjün etmek, şeýle hem täze ýerleri özleşdirmek we melioratiw işleri geçirmek wezipelerine çekip, bu babatda tabşyryklary berdi.
Soňra Mary welaýatynyň häkimi B.Annargurbanow ýygym möwsüminiň görkezijileri: borçnamadan artyk ýygnalan pagtanyň hem-de pagtasy ýygnalmaly ýerleriň möçberi barada hasabat berdi. Mundan başga-da, häkim welaýatyň çäklerinde alnyp barylýan gurluşyk işleri, şol sanda durmuş-ykdysady düzümi yzygiderli ösdürmek boýunça alnyp barylýan işler barada habar berildi.
Hormatly Prezidentimiz Gurbanguly Berdimuhamedow sebitiň Murgap, Mary, Wekilbazar, Tagtabazar we beýleki käbir etraplarynda galan pagta hasylyny zaýasyz ýygnap almak işleriniň depginleriniň pesdigini aýtdy we bu işlerde bar bolan haýal-ýagallygyň sebäplerini seljerip, ony güýçlendirmegi häkimden berk talap etdi. Milli Liderimiz welaýatyň oba hojalyk toplumynda alnyp barylýan işleriň agrotehniki çärelere laýyk bolmalydygyny aýdyp, bereketli hasyl almak maksady bilen, ekerançylygyň medeniýetini, agrotehnikanyň netijeli usullaryny ýokarlandyrmak boýunça ylmy taýdan esaslandyrylan ulgamyň ornaşdyrylmagyny berk gözegçilikde saklamagy tabşyrdy.
Soňra wideoşekilli iş maslahatyna şol bir wagtda Ministrler Kabinetiniň Başlygynyň orunbasarlary R.Bazarow, B.Ereşow we B.Hojamämmedow çagyryldylar.
Ilki bilen R.Bazarow ýurdumyzyň obasenagat toplumynda alnyp barylýan işleriň ýagdaýy, geljek ýyl üçin tehnikalary taýýarlamak işleriniň derejesi, şeýle hem kärendeçiler bilen hasaplaşyklaryň geçirilişi barada hasabat berdi.
Wise-premýer B.Ereşow ýurdumyzyň senagat toplumynda, aýratyn-da, himiýa pudagynda alnyp barylýan işleriň ýagdaýy, ekerançy kärendeçileri mineral dökünler bilen doly derejede üpjün etmek boýunça alnyp barylýan giň möçberli işler, önümçilik desgalarynyň kuwwatlyklaryny ýokarlandyrmak babatda görülýän çäreler barada hasabat berdi.
Wise-premýer B.Hojamämmedow öz gezeginde ýurdumyzyň bank-maliýe ulgamynyň işini kämilleşdirmek, şol sanda oba senagat toplumynda bazar gatnaşyklaryny kemala getirmek, onuň maddy-enjamlaýyn binýadyny berkitmek we oba hojalyk önüm öndürijilerini goldamak boýunça görülýän çäreler barada hasabat berdi. Şeýle hem wise-premýer daýhanlar we kärendeçiler bilen hasaplaşyklary geçirmek boýunça işleriň ýerine ýetirilişi barada hasabat berdi.
Milli Liderimiziň belleýşi ýaly, oba hojalyk önümlerini, azyk we senagat üçin çig maly öndürmek - bu köpugurly we çylşyrymly ulgam bolup, onuň ýagdaýy we ösüşi milli ykdysadyýetimiziň bäsdeşlige ukyplylygynyň umumy derejesine, onuň maliýe institutlarynyň, karz-ýeňillik ulgamynyň, şeýle hem mineral dökünlerini öndürýän senagat kärhanalarynyň netijeliligine bagly bolup durýar.
Häzirki wagtda ýurdumyzyň obasenagat toplumy öz esasy wezipesini—ýurdumyzyň ilatyny ýokary hilli azyk önümleri bilen ýeterlik derejede üpjün etmek wezipesini doly berjaý edýär. Biziň häzir görýän çärelerimiz oba hojalyk önümçiliginden gelýän girdejileri artdyrmaga, içeri we daşary bazarlarda ýurdumyzyň önümlerini ýerlemäge gönükdirilendir diýip, hormatly Prezidentimiz Gurbanguly Berdimuhamedow hökümet agzalarynyň öňünde degişli wezipeleri goýdy.
Gürrüň, hususan-da, obada haryt öndürijileri höweslendirmegiň, obasenagat toplumynyň tehniki üpjünçilik derejesini ýokarlandyrmagyň, daýhanlaryň netijeli zähmet çekmegi üçin şertleri döretmegiň we oba çäklerini durmuş-ykdysady taýdan ösdürmegiň, hojalyk başlangyjyny höweslendirmegiň usullary barada bardy. Şeýle hem kärendeçiler bilen özara hasaplaşyklary öz wagtynda geçirmegiň möhümdigi bellenildi.
Soňra göni aragatnaşykda geçirilýän wideoşekilli iş maslahatyna Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy Ş.Durdylyýew bilen Aşgabat şäheriniň häkimi M.Abilow çagyryldy.
Wise-premýer paýtagtymyzy döwrebaplaşdyrmagyň meýilnamalaryny amala aşyrmak boýunça alnyp barylýan işler, aýratyn-da, şäher köçelerini abadanlaşdyrmak boýunça meýilleşdirilen çäreleri ýerine ýetirmek bilen baglanyşykly meseleler barada hasabat berdi.
Döwlet Baştutanymyz bu işleri, şol sanda ýol-ulag düzümini kämilleşdirmek işlerini ýokary hilli alyp barmagyň möhümdigini belledi. Adamlaryň abadan durmuşy, olaryň oňaýly ýaşamagy we netijeli zähmet çekmegi üçin ähli şertleri döretmek biziň özgertmelerimiziň esasy maksady bolup durýar diýip, gurluşyk we abatlaýyş işlerini hemişe gözegçilikde saklamak babatda wise-premýere birnäçe anyk tabşyryklary berdi.
Aşgabat şäheriniň häkimi M.Abilow paýtagtymyzyň çäklerinde bar bolan binalaryň bezeg işleri, olaryň atlandyrylyşy, mozaika işleriniň ýerine ýetirilişi bilen baglanyşykly wezipeleri üstünlikli ýerine ýetirmek boýunça ýaýbaňlandyrylan çäreler barada hasabat berdi. Şeýle hem häkim täze seýilgähde oturdylmagy meýilleşdirilýän heýkeller, olaryň taýýarlanyş aýratynlyklary barada şekiller arkaly habar berdi.
Döwlet Baştutanymyz görkezilen şekillere belliklerini aýtdy we degişli düzedişleri girizdi. Hormatly Prezidentimiz Gurbanguly Berdimuhamedow paýtagtymyzyň binalarynyň atlandyrylyşynyň we olaryň bezeg şekilleriniň ugurdaş desgalar bilen bir bitewi sazlaşygy emele getirmelidigini, binalaryň bezeglerinde ugurdaş şekilleriň ulanylmalydygyny belledi.
Döwlet Baştutanymyz bu ýerdäki binalaryň bezeglerinde halkymyzyň däp-dessurlaryna mahsus ýörelgeleriň häzirki zaman tejribesi bilen utgaşdamylydygyny aýdyp, bu ugurda suratkeşleriň, heýkeltaraşlaryň we beýleki sungat işgärleriniň sazlaşykly işleriň ýola goýulmalydygyny belledi.
Milli Liderimiz täze seýilgähde oturdylmagy meýilleşdirilýän heýkeller barada aýdyp, olaryň taýýarlanylyşynda täzeçil ýörelgeleriň ulanylmaýandygyny aýratyn belledi we bu babatda ýurdumyzyň Döwlet çeperçilik akademiýasynyň mugallymlarynyň, talyplarynyň, şeýle hem ýurdumyzyň Suratkeşler birleşiginiň agzalarynyň döredýän eserleriniň döwrüň talabyna laýyk gelmeýändigini aýdyp, olaryň işine nägilelik bildirdi.
Täze seýilgähde oturdyljak heýkelleriň oturdylyşynyň häzirki zaman talaplaryna we täzeçil ýörelgelere laýyk gelmelidigini belläp, hormatly Prezidentimiz heýkelleriň halkymyzyň asylly ýörelgelerine laýyk derejede ýerleşdirilmelidigini, olarda ýagşy dessurlar bilen döwrebap usullaryň öz beýanyny tapmalydygyny aýtdy.
Wideoşekilli iş maslahatynyň barşynda paýtagtymyzy, ýurdumyzyň welaýatlaryny we halk hojalyk toplumynyň pudaklaryny mundan beýläk-de ösdürmek bilen bagly başga-da birnäçe meselelere garaldy, olary çözmegiň ugurlary kesgitlenildi.
Hormatly Prezidentimiz Gurbanguly Berdimuhamedow wideoşekilli iş maslahatyny tamamlap, oňa gatnaşyjylara eziz Watanymyzyň gülläp ösmeginiň, halkymyzyň bagtyýar durmuşynyň bähbidine alyp barýan işlerinde uly üstünlikleri arzuw etdi.
http://www.turkmenhabargullugy.com/haber.php?haber_id=4410 https://www.facebook.com/TurkmenHabarGullugy/
Aziýa Halkara Demir Ýolunyň Türkmen Böleginiň Gurnama Işleri Tamamlandy
Türkmen hünärmenleri tarapyndan türkmen-owgan demir ýolunyň ahyrky nokady Akina bekedinde (OYR) soňky ýol seplemleri goýuldy. Aziýa halkara demir ýol ulag geçelgesiniň birinji tapgyrynyň – Atamyrat-Ymamnazar (Türkmenistan) - Akina (Owganystan) gurluşygynyň taslamasy durmuşa geçirildi.
Transmilli demir ýolunyň bu böleginiň umumy uzynlygy 88 kilometr bolup, onuň 85 kilometri biziň ýurdumyzyň çäklerinden, ýene üç kilometri bolsa Ymamnazar we Akina serhetýaka nokatlarynyň arasyndan geçýär. Demir ýoluň bu böleginiň ahyrky işleri türkmen ýol gurluşykçylary tarapyndan Owganystanyň çäklerinde ýerine ýetirildi.
Owganystanyň Akina nokadynda geçirilen dabara iki ýurduň demir ýol pudak edaralarynyň ýolbaşçylary, şeýle hem gurluşykçylar, köpçülikleýin habar beriş serişdeleriniň, ýerli häkimiýetiň wekilleri gatnaşdylar.
Owganystanyň Prezidentiniň GDA ýurtlary bilen gatnaşyklar boýunça ýörite wekili Şakir Kargaryň belleýşi ýaly, sebitde ulag aragatnaşyk ulgamyny ösdürmek sebit boýunça söwda-ykdysady hyzmatdaşlygy pugtalandyrmaga, biziň döwletlerimiziň ulag-üstaşyr geçirijilik kuwwatyny netijeli peýdalanmaga, ýurtlarymyzyň häzirki zaman halkara ykdysady gatnaşyklar ulgamyna işjeň goşulyşmagyna mümkinçilik berer.
Owganystanyň demir ýol ministri Mahmud Balegiň aýtmagyna görä, türkmen demirýolçulary bilen uly geljegi bolan demir ýol ulgamlaryny kemala getirmek diňe bir goňşy ýurtlaryň hem-de halklaryň bähbitlerine gulluk etmek bilen çäklenmän, ählumumy parahatçylyk we durnukly ösüşiň bähbitlerine laýyk gelýän özara bähbitli sebit hem-de halkara ykdysady hyzmatdaşlygy giňeltmäge mümkinçilik berer.
Ýygnananlar Türkmenistanyň Demir ýol ulaglary ministrliginiň gurluşyk bölüminiň kuwwatly demir ýol goýujysynyň taýýarlanan ýere ahyrky demir ýol bölegini goýýan pursadyny joşgunly el çarpyşmalary bilen garşylaýarlar. Türkmen ýol gurluşykçylarynyň ulanýan häzirki zaman tehnikasy we enjamlary, işleriň göwnejaý hem-de netijeli guralmagy bu iri möçberli taslamanyň durmuşa geçirilmegini tizleşdirmäge mümkinçilik berdi.
Dabarada çykyş edenleriň belleýşi ýaly, Owganystanda bu täze demir ýolunyň işläp başlamagy bilen uly durmuş-ykdysady özgertmelere garaşylýar. Halkara demir ýol magistralynyň, oňa degişli düzümleriň döredilmegi netijesinde bu çäkleriň keşbi düýpli özgerýär, olaryň senagat taýdan ösüşi ýokary depginlere eýe bolýar. Täze demir ýolunyň işe girizilmegi bilen çöllük ýerlere elektrik energiýasy, aragatnaşyk ulgamlary çekiler, ýaşaýyş jaýlary hem-de medeni maksatly desgalar peýda bolar. Bu demir ýol ulgamy halkara ulag gatnawlarynyň möhüm bölegi bolmak bilen, sebitiň ýurtlarynyň arasyndaky söwda gatnaşyklaryny işjeňleşdirer hem-de Owganystanyň ykdysadyýetiniň gaýtadan dikeldilmegine kuwwatly itergi berer, durmuş meseleleriniň çözülmegine, ilatyň iş orunlary bilen üpjün edilmegine ýardam berer.
Pursatdan peýdalanyp, dostlukly goňşy ýurduň wekilleri hormatly Prezidentimiz Gurbanguly Berdimuhamedowa hem-de ähli doganlyk türkmen halkyna Owganystanyň durmuş-ykdysady düzümlerini gaýtadan dikeltmäge yzygiderli goldaw berýändikleri üçin çuňňur hoşallyklaryny beýan etdiler. Bellenilişi ýaly, owgan halky Türkmenistanyň oňyn Bitaraplyk syýasatyna hem-de ählumumy parahatçylygyň we howpsuzlygyň, durnukly ösüşiň üpjün edilmegine gönükdirilen döredijilikli syýasatyna ýokary baha berýär.
Häzirki wagtda beketlerde, inženerlik desgalarynda, kömekçi düzüm böleklerinde gurluşyk-gurnama işleri tamamlanyp barýar. Garagum derýasynyň giň gollarynda, onuň gözbaşynda ýurdumyzyň gurluşykçylary Ukrainanyň “Altkom” kompaniýasynyň hünärmenleri bilen bilelikde giňligi 5,8 metre barabar bolan demir ýol köprüsiniň ikisi guruldy. Olaryň biriniň uzynlygy 363 metre, beýlekisiniňki bolsa 256 metre barabardyr.
Şeýlelikde, döwlet hem-de halkara ähmiýetli demir ýol gurluşygy boýunça baý tejribe toplan türkmen demir ýolçularynyň ýadawsyz zähmetleri netijesinde ýene bir iri taslamanyň gurluşyk işleri tamamlandy.
Türkmenistan bilen Owganystany ykdysady taýdan pugta baglanyşdyrjak täze ýoluň zerurlygyny hem-de kuwwatyny “Ymamnazar” gümrük nokady boýunça geçýän ýükleriň yzy üzülmeýän akymlary hem aýdyň görkezýär. Türkmenistandan nebit önümleri, suwuklandyrylan gaz, karbamid, sement, däne, buýan köki, tehniki uglerod, pagta ýagy, sarja goýnunyň ýüňi we beýlekiler daşary ýurda çykarylýar. Mundan başga-da, bu ýerden üstaşyr ynsanperwer we beýleki ýükleriň iri möçberleri geçirilýär. Getirilýän harytlar hökmünde esasan Owganystandan üstaşyr geçirilýän sitrus miweleri hasaba alynýar. Soňra azyk önümleriniň birnäçesi biziň ýurdumyzyň üstünden sebitdäki goňşy ýurtlara we Ýewropa ugradylýar.
Demir ýolunyň açylmagy bilen ýurtlaryň arasyndaky haryt dolanyşygy ep-esli ýokarlanar. Muňa “Ymamnazar” gümrük nokadynda nebit önümlerini kabul etmek, saklamak we ýüklemek boýunça Aziýa demir ýol geçelgesiniň türkmen bölegi bilen bir wagtda işe girizilmegi göz öňünde tutulýan terminal hem ýardam eder. Owganystan bilen serhetde suwuklyk saklamak üçin niýetlenen gaplar, dolandyryş edaralary we terminalyň beýleki desgalary peýda bolýar. Olaryň işe girizilmegi bilen Türkmenistanyň eksport mümkinçilikleri ep-esli ýokarlanar.
Atamyrat-Ymamnazar-Akina demir ýoly öz gezeginde Hytaýyň demir ýol şahalaryna birigip, onuň üsti bilen Aziýa – Ýuwaş umman sebitiniň batly depginler bilen ösýän ýurtlaryna çykjak Aziýa halkara demir ýol geçelgesiniň birinji bölegi bolar.
Türkmenistan geljegi uly ähli ugurlar boýunça halkara ulag geçelgelerini döretmegi işjeňleşdirýär. Hormatly Prezidentimiz Gurbanguly Berdimuhamedowyň oňyn başlangyçlary netijesinde ýurdumyz tarapyndan gurulýan ýollar parahatçylygyň, hoşniýetli goňşuçylygyň we hyzmatdaşlygyň ýollaryna öwrülýär. Ýakyn wagtda Türkmenistan bilen
Birleşen Milletler Guramasy tarapyndan bilelikde Aşgabatda geçiriljek Durnukly ulag ulgamy boýunça ählumumy maslahat hem bu möhüm meselä bagyşlanar.
Ulag-üstaşyr geçelgeleriniň ösdürilmegi Türkmenistanyň ykdysady bähbitlerine doly laýyk gelýär. Goňşy döwletler hem bir sebitiň çäklerine degişli hem-de özara baglanyşykly ulag ýollarynyň gurulmagyna hem-de söwda-ykdysady gatnaşyklaryň baglanyşdyrylmagyna uly gyzyklanma bildirýärler.
Muňa ýurdumyzyň alyp barýan daşary syýasat ugry hem ýardam berýär, ol parahatçylyk dörediji ugra, sebitde hoşniýetli goňşuçylyk gatnaşyklarynyň ähli döwletler bilen özara bähbitli hyzmatdaşlygyň ýola goýulmagyna gönükdirilendir. Muňa Owganystanda, Akinada geçirilen demir ýoluň soňky böleginiň çekilmegine bagyşlanan dabara hem şaýatlyk edýär.
Türkmen Ştangaçysy
Malaýziýanyň Penang şäherinde ýetginjekleriň arasynda agyr atletika boýunça dünýä ýaryşy geçirildi. Oňa gatnaşmaga 76 ýurtdan 350-den gowrak türgen ýygnandy. Şol sanda bu ýaryşa Türkmenistanyň ýygyndysy gatnaşdy. Onuň düzüminde Azat Serdarow (94 kilograma çenli agram derejeli) kümüş medal gazandy. Ildeşimiz agyrlygy birden galdyrmakda 149 kilogramy, itip galdyrmakda 181 kilogramy galdyrmak bilen, olaryň netijeleri boýunça jemi 330 kilogramy götermäge hötde geldi.
Sportuň ýokarda agzalan görnüşleriniň ählisi geljek ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň maksatnamasyna girýär. Şoňa görä-de, türkmenistanlylaryň çykyşlaryna yklym derejesindäki toplumlaýyn ýaryşlara taýýarlyk görmegiň möhüm tapgyry hökmünde baha berip bolar.
Sportuň ýokarda agzalan görnüşleriniň ählisi geljek ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň maksatnamasyna girýär. Şoňa görä-de, türkmenistanlylaryň çykyşlaryna yklym derejesindäki toplumlaýyn ýaryşlara taýýarlyk görmegiň möhüm tapgyry hökmünde baha berip bolar.
Bagtyýarlyk Döwrüniň Şuglasy Ýolumyza Ýagty Salýar
Geçen hepde uly we ajaýyp baýramçylygyň – Türkmenistanyň Garaşsyzlygynyň 25 ýyllygynyň nyşany astynda geçdi. Ruhubelentlik we joşgunlylyk ýagdaýynda geçirilen dabaralar eziz Watanymyzyň taryhynyň nobatdaky sahypasyna öwrülip, ýurdumyzyň ajaýyp üstünliklerini we ägirt uly mümkinçiliklerini, halkara giňişligindäki uly abraýyny aýdyň görkezdi.
“Garaşsyzlyk ata Watanymyzyň dünýä ýaň salýan beýik şan-şöhratydyr, türkmeniň milli buýsanjydyr. Şoňa görä-de, Mirasa sarpa goýmak, Watany özgertmek ýylynda biz Garaşsyzlygymyzyň 25 ýyllyk baýramyny ýurdumyzyň parahatçylygyň, döredijiligiň we ösüşiň ýoly bilen ynamly gadam urýandygyny, berkarar döwletimiziň barha berkeýändigini alamatlandyrýan köp sanly şanly wakalara besleýäris. Syýasatda, ykdysadyýetde, durmuş ulgamynda, ylymda we medeniýetde gazanylýan ajaýyp üstünliklere, ýetilýän belent sepgitlere, adamy döwletimiziň we jemgyýetimiziň in gymmatly hazynasy hasaplaýan Konstitusiýamyza guwanç duýgulary bilen garşy alýarys” diýip, hormatly Prezidentimiz Gurbanguly Berdimuhamedow Garaşsyzlyk baýramy mynasybetli watandaşlarymyza gutlagynda belledi.
Garaşsyzlyk gününiň hormatyna guralan dabaralara hem-de Dünýä
türkmenleriniň ynsanperwer birleşiginiň ХIХ maslahatynyň işine gatnaşmak üçin Türkmenistana gelen myhmanlaryň hatarynda daşary ýurtly ildeşlerimiz hem boldy. Işläp gelýän ýyllarynyň içinde DTYB
abraýly halkara guramasyna öwrülip, döwletimiziň çäklerinden alyslarda hem tanaldy. Dünýäniň 14 ýurdunda Birleşigiň 27 sany bölümi hereket edýär. Birleşigiň üç ýüzden gowrak toparlaýyn we ýüzlerçe, şol sanda dört ýüze golaý daşary ýurtly şahsy agzalary bar. Onuň düzüminde
toparlaýyn we şahsy agzalary bolup, olar ata Watany bilen ysnyşykly gatnaşyklary saklap, onuň üstünliklerine tüýs ýürekden buýsanýarlar.
Dünýäniň dürli künjeklerinden hormatly Prezidentimiziň adyna gelmegi dowam edýän köpsanly gutlag hatlarynda we telegrammalarda ýurdumyzyň açyk we netijeli syýasatynyň giň halkara goldawa eýe bolmagy öz beýanyny tapýar. Gutlag hatlarynyň dünýäniň esasy döwletleriniň baştutanlaryndan, halkara guramalarynyň ýolbaşçylaryndan gelip gowuşmagy milli Liderimiziň dünýä ýüzünde abraýynyň örän uludygyna şaýatlyk edýär.
Geçen hepdede geçirilen telefon söhbetdeşliginiň barşynda Türkiýe Respublikasynyň Prezidenti Rejep Taýyp Ärdogan hormatly Prezidentimiz Gurbanguly Berdimuhamedowy eziz Watanymyzyň Garaşsyzlygynyň şanly 25 ýyllygy bilen tüýs ýürekden gutlady. Iki döwletiň Baştutanlary türkmen-türk gatnaşyklarynyň ýokary derejesini kanagatlanma bilen belläp, ozal gazanylan ylalaşyklary, iki ýurduň durmuş-ykdysady ösüşiniň ileri tutulýan ugurlaryny nazara almak bilen, esasy ugurlarda ikitaraplaýyn hyzmatdaşlygyň häzirki ýagdaýyny we geljegini ara alyp maslahatlaşdylar.
Şeýle hem milli Liderimizi hem-de ähli türkmenistanlylary şanly sene bilen gutlan Özbegistan Respublikasynyň Prezidentiniň wezipesini ýerine ýetiriji Şawkat Mirziýoýew bilen hormatly Prezidentimiziň arasynda telefon arkaly söhbetdeşlik boldy. Söhbetdeşler ikitaraplaýyn gatnaşyklaryň dürli meseleleri barada pikir alşyp, söwda-ykdysady gatnaşyklary ösdürmek, düri pudaklardaky netijeli hyzmatdaşlygy işjeňleşdirmek üçin ägirt uly mümkinçilikleriň bardygyny bellediler.
Hormatly Prezidentimiz Gurbanguly Berdimuhamedowyň Hytaý Halk Respublikasynyň Türkmenistanda täze bellenen Adatdan daşary we Doly ygtyýarly ilçisi Sun Weýdun, Türkiýe Respublikasynyň Premýer-ministriniň orunbasary Ýyldyrym Tugrul Türkeş, Russiýa Federasiýasynyň Astrahan oblastynyň gubernatory Aleksandr Žilkin, Katar Döwletiniň şeýhler maşgalasynyň agzasy, “Faýsal” kompaniýasynyň baştutany şeýh Faýsal bin Naser Al-Tani, şeýle hem belli türk kompaniýalarynyň - “Çalyk Holding”, “Polimeks”, “Renaissanсe Holding”, Russiýanyň “ARETI”, Amerikanyň “John Deere”, Fransiýanyň belli “Sifal” kompaniýalarynyň ýolbaşçylary bilen geçiren duşuşyklarynyň çäklerinde döwletara gatnaşyklarynyň möhüm ugurlary ara alnyp maslahatlaşyldy.
Mejlisde Pakistan Yslam Respublikasynyň parlamentiniň wise-spikeri Murtaza Jawed Abbasiniň ýolbaşçylygyndaky wekilçilikli topar bilen duşuşyk geçirildi. Onuň barşynda söwda-ykdysady we medeni-gumanitar ugurlarda hyzmatdaşlyk etmegiň mümkinçiliklerine, şeýle hem netijeli gatnaşyklaryň esasyny düzýän parlamentara gatnaşyklaryň berkidilmegine aýratyn üns berildi.
Garaşsyzlyk gününiň öň ýanynda we baýramçylyk günleri türkmenistanlylar we daşary ýurtly myhmanlarymyz milli Liderimiziň ýolbaşçylygynda döretmegiň we gurmagyň belent sepgitlerine tarap ynamly gadam urýan Türkmenistanyň taryhyna nobatdaky şanly sahypalary ýazan ençeme wakalaryň şaýatlary boldular. Şol wakalaryň hatarynda ýurdumyzyň baş meýdançasynda geçirilen harby ýöriş hem-de zähmetkeşleriň baýramçylyk ýörişi, «Aşgabat” köpugurly sport toplumynyň merkezi stadionynda guralan teatrlaşdyrylan çykyşlar bolup, oňa ýurdumyzyň ähli welaýatlaryndan iň gowy döredijilik tolarlary, belli artistler, türgenler, talyp ýaşlar gatnaşdylar.
27-nji oktýabrda hormatly Prezidentimiz Gurbanguly Berdimuhamedow türkmen halkynyň täze taryhynda ägirt uly işleriň döredijilik kuwwatyny alamatlandyrýan Garaşsyzlyk binasyna gül goýmak dabarasyna gatnaşdy, şeýle hem Ministrler Kabinetiniň we Döwlet howpsuzlyk geňeşiniň bilelikdäki mejlisini geçirdi, oňa welaýatlaryň we Aşgabat şäheriniň häkimleri hem çagyryldy. Mejlisiň barşynda dabaraly ýörişiň jemleri jemlenildi hem-de döwlet durmuşynyň käbir möhüm meselelere seredildi.
“Halk hakydasy” ýadygärlikler toplumynyň çäginde Türkmenistanyň Prezidenti, ýurdumyzyň Ýaragly Güýçleriniň Belent Serkerdebaşysy goşun generaly Gurbanguly Berdimuhamedowyň tabşyrmagy boýunça ýurdumyzyň harby we hukuk goraýjy edaralarynyň harby gullukçylaryna hem-de işgärlerine “Türkmenistanyň Garaşsyzlygynyň 25 ýyllygyna bagyşlanyp geçirilen dabaraly harby ýörişe gatnaşyja” atly ýubileý medalyny gowşurmak dabarasy boldy.
Paýtagtymyzdaky Mejlisler merkezinde geçirilen döwlet konserti Garaşsyzlyk gününe bagyşlanan medeni çäreleriň sanawynda aýratyn orun eýeledi. Baýramçylyk konsertine döwlet Baştutanymyz Gurbanguly Berdimuhamedow gatnaşdy.
Halkara ahalteke atçylyk sport toplumynda milli Liderimiziň gatnaşmagynda geçirilen dabaralar baýramçylyk şowhununyň üstüni ýetirdi. Mälim bolşy ýaly, gadym döwürlerden bäri gözelligi, syratlylygy bütin dünýäde haýran galdyryp gelýän “behişdi bedewlerimiziň” at çapyşyklary türkmen toýunyň bezegine öwrülýär. Şu şanly baýramçylykda hem şeýle boldy: Türkmenistanyň Prezidentiniň Baş baýragy ugunda iň gowy ahalteke bedewlerinde ussat çapyksuwarlar bäsleşdiler.
Hepdäniň beýleki wakalarynyň hatarynda paýtagtymyzda geçirilen döwlet Baştutanymyzyň “Türkmenistan” atly täze kitabynyň tanyşdyrylyş bar. Täze neşir eziz Watanymyzyň döwlet özygtyýarlylygynyň şanly 25 ýyllyk taryhynyň ýylýazgysy bolup durýar. Şeýle hem bu neşirde diňe bir taryhy babatda däl, eýsem, ýurdumyzyň geljegi nukdaýnazardan garaşsyzlyk eýýamynyň wakalary beýan edilýär.
Türkmenistanyň Döwlet medeniýet merkeziniň Döwlet kitaphanasynda hormatly Prezidentimiz Gurbanguly Berdimuhamedowyň türkmen halkynda uly sarpalanýan ussat Şükür bagşy hakynda gürrüň berýän “Parahatçylyk sazy, dostluk, doganlyk sazy” atly rus dilinde neşir edilen kitabynyň tanyşdyryş dabarasy boldy.
Türkmenistanyň Döwlet medeniýet merkeziniň döwlet muzeýine hormatly Prezidentimiziň aýdymynyň sözleriniň golýazma nusgasynyň gowşurylmagy ýurdumyzyň medeni durmuşynda nobatdaky şanly wakalaryň birine öwrüldi.
Noýabr aýynyň ahyrynda geçiriljek Aziýanyň halkara demir ýol ulag geçelgesiniň birinji nobatdakysyny—Atamyrat-Ymamnazar (Türkmenistan) – Akina (Owganystan Yslam Respublikasy) bölegini ulanmaga bermäge taýýarlyk görmegiň çäklerinde Akina owgan menzilinde türkmen demir ýol gurluşykçylary bu ýoluň soňky böleklerini çekdiler. Dabaranyň barşynda türkmen we owgan wekilleri giň gerimli taslama diňe goňşy ýurtlaryň däl-de, eýsem, tutuş sebitiň ykdysady taýdan ösmegi üçin uly ähmiýete eýe bolup, Ýewropany we Aziýany birleşdirýän ulag ýollarynyň möhüm bölegine öwrüler diýip bellediler.
Türkmenbaşy şäherinde Türkmenbaşydaky nebiti gaýtadan işleýän zawodlar toplumynyň buýurmasy esasynda gurlan ýokary amatlykly 4 gatly köp öýli ýaşaýyş jaýy ulanmaga berildi.
Türkmenistanyň wekilleri Indoneziýada geçirilen Aziýa-Ýuwaş ummany teleradiogepleşikler birleşiginiň (ABU) 53-nji Bas Assambleýasyna gatnaşdylar. ABU guramasyna agza bolan teleradiogepleşikler kompaniýalarynyň we beýleki köpçülikleýin habar beriş serişdeleriniň 200-den gowragynyň wekillerini bir ýere jemlän forumda geljek ýyl Aşgabatda geçiriljek Ýapyk binalarda we söweş sungaty boýunça V Aziýa oýunlary ara alnyp maslahatlaşylan esasy meseleleriň biri boldy.
Daşoguz welaýatynyň dolandyryş merkezinde futbol boýunça Türkmenistanyň Kubogyna final duşuşygy geçirildi. Aragatnaşyk ministrliginiň “Altyn asyr” topary indi üçünji gezek Kubogyň eýesi boldy.
... Eziz Watanymyzyň 25 ýyllygyna bagyşlanan dabaralar taryhyň nobatdaky sahypasyna öwrüldi. Şol günler ýurdumyzyň baş meýdançasyndan sazlaşykly ädimläp geçen türkmen esgerlerine bolan buýsanç duýgusy hem-de ajaýyp ahalteke bedewlerimiziň gözelligi, ak mermerli paýtagtymyz Aşgabadyň ajaýyplygy müňlerçe adamlary agzybirlik duýgusy gurşap aldy. Paýtagtymyzyň we ýurdumyzyň ähli welaýatlarynyň merkezi meýdançalarynda agşam asmanyň ajaýyp baýramçylyk feýerwerki bezände biz Berkarar döwletimiziň bagtyýarlyk döwründe milletiň mukaddes ruhundan ylham aldyk.
Medeniýet we Sungat Watanymyzyň Egsilmez Ruhy Baýlygy
Medeniýet – jemgyýetiň jebisleşdiriji we ruhlandyryjy güýjidir diýip, hormatly Prezidentimiz Gurbanguly Berdimuhamedow belleýär. Bu ugur Berkarar döwletimiziň bagtyýarlyk döwründe halkymyzyň möhüm, ruhy serişdesi hökmünde öňe sürüldi.
Milli Liderimiziň medeniýet ulgamynda alyp barýan syýasatynyň üstünligi (bu görkeziji örän uly möçberli bolsa-da—ýurtda täze teatrlaryň, kitaphanalaryň, muzeýleriň, medeniýet öýleriniň we merkezleriniň onlarçasy guruldy) diňe san möçberinde däl-de, eýsem jemgyýetiň sungata bolan gyzyklanmasynyň artmagynda, döredijilik başlangyjynda öz beýanyny tapýar.
Döwlet Baştutanymyzyň milli däplerimizi aýawly saklamaga ägirt uly ähmiýet bermegi netijesinde jemgyýeti ösdürmegiň maksatlaryny gazanmak üçin täze pikirleri we taslamalary medeniýet ulgamyna çekmek göz öňünde tutulýar. Bu, ilkinji nobatda, çeşmeler hakynda ýadygärlik bolup, onuň üsti bilen halkymyzyň durmuşyny many-mazmun we döredijilik ylhamy bilen baýlaşdyrýan düşünje arkaly amala aşyrylýar.
Şu ugurda möhüm meselelere we wezipelerpe düýpli çemeleşýän hormatly Prezidentimiz Gurbanguly Berdimuhamedow döredijilik gözleginiň, medeniýet, teatr we kino işgärleriniň, ýazyjylaryň, žurnalistleriň, muzeýleriň, kitaphanalaryň, medeni merkezleriň işgäleriniň işinde özboluşly çözgütleriň zerurdygyny belleýär. Olar jemgyýetiň ruhy durmuşyny kemala getirmekde ähmiýeli orny eýeleýär.
Hawa, bu gün medeniýet we sungat işgärleriniň öňünde döredijilik we hünär ussatlygyny artdyrmak üçin uly mümkinçilik açylýar. Şu mümkinçilikleriň ulanylmagy bolsa türkmen jemgyýetindpe boulp geçýän oňyn özgertmeleri doly derejede şöhlelendirmäge, ýurdumyzyň gazanan üstünliklerini wagyz etmäge hem-de ýetilen sepgitler bilen öňde goýlan maksatlary deňeşdirmäge, türkmen halkynyň nobatdaky üstünliklere tarap ynamly gadamlaryny artdyrmaga ýardam etmelidir.
Soňky ýyllarda Türkmenistanda dürli festiwallar we bäsleşlikler, şol sanda halkara derejesindäki bäsleşikler geçirilip, olara diňe ýurdumyzyň däl-de, eýsem daşary ýutlaryň sungat ussatlary we ýaş zehinleri gatnaşýarlar. Ýurdumyzyň medeniýet we sungat işgärleri öz nobatynda daşary ýurtlarda Türkmenistana mynasyp wekilçilik edip, halklaryň ýakynlaşmagyna, medeniýetleriň özara baýlaşmagyna dostlukly gatnaşyklary has-da berkitmäge ýardam edýärler.
Milli Liderimiz öz öňünde belent makstlary goýmagy we gazanmagy başarýan ukyply nesli ösdürip ýetişdirmegiň türkmen medenietini ösdürmegiň esasy wezipesidigini belleýär. Hormatly Prezidentimiz Gurbanguly Berdimuhamedowyň durmuş we bilim özgertmeleri adamlaryň aň-paýhas kuwwatyny ýüze çykarmak hem-de zehinli ýaşlaryň ukyp-başarnyklaryny goldamak, ösdürmek üçin amatly şertleri döretmäge gönükdirilendir.
Türkmen jemgyýetinde bolup geçýän özgertmeler medeniýetiň ähli ugurlaryny-- opera sungatyndan we simfoniki sazyndan başlap, sirk we dynç alyş ulgamyna çenli ähli ugurlary gurşap aldy. Şonuň bilen birlikde, jemgyýetimizde milli medeniýetimiziň ruhy özboluşlylygyna düşünmek günsaýyn berkeýär. Onuň mirasy täze mazmuna eýe bolup, şunda döwlet Baştutanymyzyň türkmen medeniýetiniň taryhyna we özboluşlylygyna, halkymyzyň sungatyna bagyşlanan işleri aýratyn orny eýeleýär.
Hormatly Prezidentimiz Gurbanguly Berdimuhamedowyň şeýle kitaplarynyň arasynda “Türkmen medeniýeti” hem-de “Ile döwlet geler bolsa...” atly işleri bar. Şol eserleriň awtorynyň belleýşi ýaly, “Adamlaryň ruhy kämilligi halkyň taryhyny, onuň medeniýetini we sungatyny bilmekden başlanýar”.
Adamyň duýgularyny diňe beýan etmek bilen däl-de, eýsem, diňleýjileriň kalbyny ruhlandyrmaga, olarda ylham joşguny döretmäge, ýagşylygy her bir ýürege ýetirmäge ukyply sazyň syrlary hakynda milli Liderimiz “Parahatçylyk sazy, dostluk we doganlyk sazy” atly kitabynda pikir ýöredýär.
Ajaýyp sazdaky iň syrly zatlaryň biri, ähtimal, onuň özünde ynsan pikiriniň ähli baýlygyny jemlemegi bolup, onuň jadyly owazda güýçli täsire eýe bolmagydyr. Biziň ata-babalarymyzyň saza ynandyryjy terbiýe serişdesi hökmünde garamagynda geň görer ýaly zat barmy? Olaryň garaýyşlaryna görä, owazlaryň sazlaşygy kalplara has çuňňur aralaşýar. Bu pähimleri ýazan okyjylar bilen hem-de sazyň inçe syrlaryna düşünýän bilimi bilen diňleýjileri öz gözelligine maýyl edýän ajaýyp saz eserlerini döretmäge ukyply ynsan hökmünde öz oý-pikirlerini paýlaşýar.
Türkmenistanyň Garaşsyzlygynyň 25 ýyllygynyň öňýanynda paýtagtymyzdaky Mejlisler merkezinde geçirilen döwlet konsertinde hormatly Prezidentimiz Gurbanguly Berdimuhamedowyň sözlerine we sazyna döredilen aýdymlar ýaňlandy. Konsertiň maksatnamasyna girizilen milli Liderimiziň aýdym-saz eserleri tomaşaçylar tarapyndan ýokary ruhubelentlik bilen kabul edildi hem-de olaryň goşulyşmagy bilen aýdymlaryň käbir ýatda galyjy setirleri gaýtalandy.
Döwlet Baştutanymyzyň zehini, hakykatdan-da, köptaraplydyr. Milli Liderimiz möhüm ähmiýetli döwlet işleriniň köpdügine garamazdan, boş wagtyny ýazyjylyk hem-de ylmy işlere bagyşlaýar. Hormatly Prezidentimiz köpsanly taryhy, arhiw maglumatlaryny we beýleki çeşmeleri içgin öwrenmek bilen, şeýle hem sport we sungat, şol sanda aýdym-sazlary ýazmak we sungatyň dürli görnüşleri bilen yzygiderli meşgullanýar.
Garaşsyzlyk güni mynasybetli guralan döwlet konsertinde giň diňleýjiler köpçüligine mälim bolan aýdym-sazlar ýaňlandy. Mundan ozal “Ak güllerim saňa” atly aýdym uly üstünlige eýe bolup, ol hormatly Prezidentimiziň hut özüniň ýerine ýetirmeginde 2011-nji ýylda diňleýjilere ýetirilipdi.
“Öňe, diňe öňe, jan Watanym Türkmenistan!” diýen ýokary watançylyk ruhuna ýugrulan aýdym aýratyn eser bolup, Mary şäherinde “Türkmeniň ak öýi” binasynyň açylyş dabarasy wagtynda belentden ýaňlandy. Onda dört müňden gowrak adam bilelikde bu aýdymy ruhubelentlik bilen ýerine ýetirdiler. Bu ýagdaý Ginnesiň rekordlar kitabyna girizilmäge mynasyp dünýä rekordy hökmünde bellige alyndy.
Ine, bu gün Garaşsyzlygymyzyň 25 ýyllygyna bagyşlanan konsertde ýerine ýetirilen täze aýdym-saz eserleriniň golýazmalary dabaraly ýagdaýda Döwlet medeniýet merkeziniň Döwlet muzeýiniň gaznasyna saklamak üçin gowşuryldy.
Çärä medeniýet we sungat ussatlary, ýazyjylar we žurnalistler, aýdymçylar we sazandalar, degişli ugurdaky ýokary okuw mekdepleriň mugallymlary we talyplary gatnaşdylar. Olar hormatly Prezidentimiz Gurbanguly Berdimuhamedowyň köpsanly muşdaklaryň söýgüsini gazanan täze aýdymyny bilelikde ýerine ýetirdiler.
Çykyş edenleriň belleýşi ýaly, milli Liderimiziň aýratyn üns bermegi we goldamagy netijesinde bu gün türkmen medeniýeti täze ösüşe eýe boldy. Bu ugurdaky döwlet syýasaty jemgyýetimizi ruhy-medeni taýdan ösdürmäge, ata-babalarymyzyň mirasyna aýawly garamaga, türkmen halkynyň nesilden nesle geçip gelýän gadymy däpleriniň yzygiderliligine, milli däplerimiziň, ene dilimiziň özboluşlylygyny aýawly saklamaga gönükdirilendir.
Şunuň bilen baglylykda, ýurdumyzyň döredijilik işgärleriniň öňünde jogapkärli wezipe—milletiň baý taryhy-medeni mirasyny giňden wagyz etmek wezipesi durup, ol diňe halkymyzyň döredijilik mirasdüşerleri däl-de, eýsem, döredijilik däp-dessurlarymyzy dowam etmegi, türkmen medeniýetiniň özboluşlylygyny saklap, döwrüň ruhuna gabat gelýän täze eserleri döretmegi bolup durýar.
Tanyşdyryş dabarasyna gatnaşyjylar medeniýet işgärleriniň, sungat ussatlarynyň, metbugat wekilleriniň netijeli zähmet çekmegi, şu ugurlar üçin hünärmenleri taýýarlamak, ýaş zehinleri höweslendirmek we goldamak üçin iň gowy şertleri döretmäge milli Liderimiziň örän uly goşandyny bellediler. Döwlet Baştutanymyz döredijilik işgärleriniň hünär derejesini ýokarlandyrmagyň möhümdigine aýratyn ünsi çekip, olaryň işiniň berkarar döwletimiziň bagtyýarlyk döwrüniň ruhuna, Türkmenistanyň halkara abraýyny artdyrmaga laýyk gelmelidir diýip belleýär.
Medeniýeti we sungaty, ynsanperwer ulgamda halkara gatnaşyklaryny ösdürmekdäki ägirt uly aladalary üçin Türkmenistanyň Baştutanyna tüýs ýürekden hoşallyk sözleri beýan edildi. Milli Liderimiz Gurbanguly Berdimuhamedowyň köptaraply zehinine, şol sanda sazanda, şahyr we kompozitor hökmünde zehinine buýsanç we ruhubelentlik sözleri aýdyldy.
Bu ýere ýygnananlar döwlet Baştutanymyzyň medeniýet işgärlerine, artistlere öz ylhamlaryny we ussatlyklaryny häzirki zamanyň ýagdaýlaryna döredijilik taýdan akyl ýetirmäge bolan çagyryşyna özleriniň täze taryhy eýýamyň maksatlaryny wasp edýän döwrüň ruhuna we talaplaryna laýyk gelýän täze eserleri döretmek bilen jogap berjekdiklerine ynandyrdylar. Şol eserler halkymyzda öz Watanyna bolan buýsanjyny artdyrýan ýaşlaryň watançylyk, ruhy-ahlak we estetiki taýdan terbiýelenmegine ýardam bermelidir.
Bu ýere ýygnananlar onuň ajaýyp gymmatlyklaryny we yzygiderli üsti ýetirilýän täze muzeý gymmatlyklaryny ýene-de bir gezek synlamak mümkinçiliginden peýdalandylar.
Mysal üçin, ýygy-ýygydan üsti täzelenýän gymmatlyklaryň jemlenýän ýeriniň biri Prezident muzeýidir. Ol Döwlet medeniýet merkeziniň umumy muzeýler toplumyna girýär. Bu ýerde Garaşsyz, Bitarap Türkmenistanyň iň täze taryhy şöhlelendirilýär. Muzeýiň gymmatlyklaryndan ösüşlere beslenen özgertmeler, ýurdumyzyň ykdysady toplumyny döwrebaplaşdyrmak, hukuk we durmuş ulgamyny kämilleşdirmek, şol sanda ylym we bilim ulgamyny özgertmek, medeniýeti we sungaty, sporty we syýahatçylygy ösdürmek, türkmenleriň däplerini saklamak we dowam etmek boýunça maksada gönükdirilen çäreler barada aýdyň düşünje almak bolýar.
Ýörite gurnalan enjamlarda hormatly Prezidentimiz Gurbanguly Berdimuhamedowyň Prezident wezipesine resmi taýdan girişmeginiň wakalary beýan edilen şekiller—ak keçe, düýe ýüňünden saçak hem-de peýkamlar salnan gap görkezilýär. Olar gadymy döwürlerden bäri türkmenler üçin hoşniýetli ýola ak patany, abadançylygy we berekedi, agzybirligi we jebisligi alamatlandyrýar.
Milli Liderimiziň durmuş ýoly baradaky maglumatlar muzeýe gelýänlerde aýratyn gyzyklanma döredýär. Döwlet Baştutany barada şunuň ýaly jikme-jik maglumaty dünýäde hemme ýerde görmek mümkin däl. Olarda arhiw fotosuratlar, resminamalar, alym G.Berdimuhamedowyň bilimi we ylmy-barlaglary, kandidatlyk we doktorlyk dissertasiýalary baradaky diplomlaryň asyl nusgalary görkezilýär.
Muzeýiň aýry-aýry bölümleri halkara hyzmatdaşlygyna hem-de ýurdumyzyň daşary syýasat ýörelgeleriniň esasy ugurlaryna bagyşlanypdyr. Bu ýerde şeýle hem amaly-haşam sungatynyň ajaýyp önümleri, halylar, kitaplar, köpdürli sowgatlyk önümler—daşary ýurtlaryň ýolbaşçylary we işewür toparlaryň wekilleri tarapyndan türkmen Liderine hem-de Garaşsyz, Bitarap Türkmenistana çuňňur hormat goýmagyň nyşany hökmünde sowgat berlen ajaýyp sungat eserleri görkezilýär.
Bular suratlarda, halylarda, resminamalarda, ýadygärlik sowgatlyklarda, halk senetçiliginiň önümlerinde beýan edilen Türkmenistanyň halkara gatnaşyklarynyň ösüşiniň uly wakalarydyr. Olaryň ählisi bahasyz taryhy gymmatlyklar hökmünde-de, ajaýyp sungat eserleri hökmünde-de uly gyzyklanma döredýär.
Zalda görkezilýän wideoşekiller türkmen döwletiniň durmuşyndaky hemme ähmiýetli wakalary janlandyrýar. Şeýlelikde, bu ýerde jemlenilen resmi we fotomateriallar häzirki wagt hormatly Prezidentimiz Gurbanguly Berdimuhamedowyň özgertmeleriniň netijesinde döwprebap zawodlar we fabrikler, ulag geçelgeleri, senagat düzümleri bilen täze durmuş gelýän ýurdumyzyň alys künjeklerine syýahata gitmezden, ýurtda bolup geçýän wakalar bilen tanyşmaga mümkinçilik döredýär.
Birža Täzelikleri
Daşary ýurt puluna Russiýadan, Beýik Britaniýadan, Şweýsariýadan, Birleşen Arap Emirliklerinden, Türkiýeden, Lýuksemburgdan, Owganystandan we beýleki ýurtlardan gelen telekeçiler Türkmenbaşydaky nebiti gaýtadan işleýän zawodlar toplumynda öndürilen uçar kerosinini, nebit koksuny, polipropileni, az kükürtli ýangyç mazudyny satyn aldylar. Şeýle hem Beýik Britaniýadan, BAE-den we Owganystandan gelen işewürler Seýdiniň nebiti gaýtadan işleýän zawodynda işlenip taýýarlanylan göni arassalanan benzini, dizel ýangyjyny we M-100 belgili mazudy, Türkiýeden gelen işewürler bolsa tehniki kükürdi (“Türkmenhimiýa” DK) satyn aldylar. Bulardan başga-da, daşary ýurt puluna tekiz boýalan we žakkart tüýjümek polotensalar, mesge ýagy, aşgarlanmadyk mata, nah ýüplük, hojalykda ulanylýan pamyk, pagta galyndylary ýerlenildi. Olary satan alan ýurtlar: Russiýa, Hytaý, Daniýa, Ukraina. Geleşikleriň jemi bahasy ABŞ-nyň 51 million 647 müň dollaryndan gowrak boldy.
Manat serişdelerine Russiýadan, Beýik Britaniýadan, BAE-den, Niderlandlardan gelen işewürler jemi bahasy 17 million 46 müň manatdan gowrak bolan arassalanan pagta ýagyny, nah ýüplügini, pagta sarununy satyn aldylar.
Manat serişdelerine Russiýadan, Beýik Britaniýadan, BAE-den, Niderlandlardan gelen işewürler jemi bahasy 17 million 46 müň manatdan gowrak bolan arassalanan pagta ýagyny, nah ýüplügini, pagta sarununy satyn aldylar.
Kaydol: Kayıtlar (Atom)


c: text/html

text:
Günorta-Gündogar Aziýa
Günorta-Gündogar Aziýa — Hytaýyň, Hindistanyň we Awstraliýanyň arasyndaky kontinental we ada territoriýalaryny eýeleýän uly sebit. Oňa Hindihytaý ýarymadasy we Malaý arhipelagy hem girýär.
Kontinental böleginde Wýetnam, Kamboja, Laos, Mýanma we Taýland, ada böleginde bolsa Bruneý, Gündogar Timor, Indoneziýa, Singapur we Filippinler ýerleşýär. Malakka ýarymadasynyň günorta bujagyny we Borneo adasynyň demirgazyk bölegini Malaýziýa eýeleýär. Wýetnam, Kamboja we Laos ýurtlaryna hindihytaý döwletleri hem diýilýär, ada döwletleriniň umumy ady bolsa Nusantara bolup durýar. Sebit demirgazykdan günorta 3,2 müň km, günbatardan gündogara çenli bolsa 5,6 müň km-e ýaýylyp gidýär.

robotstxt: allowed

filter: keep


text:
19 Haziran 2015 Cuma
Türkmenistanyň Prezidenti Wideoşekilli Iş Maslahatyny Geçirdi
Türkmenistanyň Prezidenti Gurbanguly Berdimuhamedow göni aragatnaşyk arkaly nobatdaky wideoşekilli iş maslahatyny geçirdi. Oňa Ministrler Kabinetiniň Başlygynyň orunbasarlary, Mary hem-de Lebap welaýatlarynyň häkimleri, käbir düzümleriň ýolbaşçylary gatnaşdylar. Wideoşekilli iş maslahatynda ýurdumyzy durmuş-ykdysady taýdan ösdürmegiň ileri tutulýan wezipelerine, milli senenamamyzyň şanly senelerini mynasyp garşylamak boýunça ýaýbaňlandyrylan taýýarlyk çärelerine, käbir resminamalaryň taslamalaryna hem-de döwlet durmuşynyň beýleki birnäçe wajyp meselelerine garaldy.
Hormatly Prezidentimiz wideoşekilli iş maslahatyny açyp, oňa wise-premýerler M.Ýazmuhammedowany, B.Hojamuhammedowy, A.Ýazmyradowy, S.Satlykowy, Ş.Durdylyýewi, S.Toýlyýewi, B.Artykowy, B.Ereşowy, P.Taganowy, Türkmenistanyň içeri işler ministri I.Mulikowy we Mary hem-de Lebap welaýatlarynyň häkimlerini çagyrdy. Döwlet Baştutanymyz ilki bilen iş maslahatyna gatnaşyjylary we tutuş türkmen halkyny mukaddes Oraza aýynyň başlamagy bilen gutlady.
Halkymyzyň asylly ýörelgelerini, agzybirligini, ynsanperwerligini özünde jemleýän Oraza aýy ýagşy dessurlaryň, päkizeligiň, borja wepalylygyň aýy hasaplanylýar. Belent adamkärçiligi ýaran edinen halkymyz ynsanperwer edim-gylymlary baş ýörelgä öwürmek bilen belent işleri bitirýär.
Şeýle hem hormatly Prezidentimiz ýagşy niýetleriň rowaç bolýan aýynda Lebap welaýatynda häzirki döwrüň talaplaryna we milli binagärlik ruhuna laýyk gelýän metjidi gurmak hakyndaky Karara gol çekdi.
Iş maslahatynyň barşynda döwlet Baştutanymyz geljek hepdäniň dowamynda Mary hem-de Lebap welaýatlaryna iş saparlaryny gurap, sebitlerde alnyp barylýan işler, ilatyň ýaşaýyş-durmuş derejesini ýokarlandyrmak babatda durmuşa geçirilýän çäreler bilen içgin gyzyklanjakdygyny belledi. Milli Liderimiz Mary hem-de Lebap welaýatlarynda birnäçe döwrebap binalaryň açylyş dabarasynyň guraljakdygyny, täze desgalaryň gurluşygyna badalga beriljekdigini aýdyp, bu babatda degişli ýolbaşçylaryň zerur taýýarlyk çärelerini geçirmek boýunça bilelikde tagalla etmelidiklerini tabşyrdy.
Wideoşekilli iş maslahatynyň barşynda Lebap hem-de Mary welaýatlarynyň häkimleri häzirki döwürde Oba milli maksatnamasyny ýerine ýetirmegiň çäklerinde welaýatlarda alnyp barylýan işleriň ýagdaýy, hormatly Prezidentimiziň bu welaýatlara gurajak iş saparyna görülýän taýýarlyk çäreleri barada hasabat berdiler.
Döwlet Baştutanymyz hasabatlary diňläp, welaýatlarda geçirilmegi meýilleşdirilýän giň möçberli çäreleriň, medeniýet hepdeliginiň we beýleki dabaralaryň ýokary guramaçylyk derejesini üpjün etmek boýunça häkimlere birnäçe tabşyryklary berdi. Şeýle hem milli Liderimiz welaýatlaryň ilatynyň durmuş derejesini ýokarlandyrmak, sebitleri senagat we ykdysady taýdan ösdürmek boýunça ýaýbaňlandyrylan işleriň ýokary depginlerde alnyp barylmagynyň zerurdygyna ünsi çekdi we bu babatda häkimlere birnäçe anyk görkezmeleri berdi.
Soňra Ministrler Kabinetiniň Başlygynyň orunbasary B.Hojamuhammedow gözegçilik edýän düzümlerinde alnyp barylýan işleriň ýagdaýy, Türkmenistanyň nebitgaz senagatyny hemmetaraplaýyn ösdürmek boýunça işlenip taýýarlanylan maksatnamany üstünlikli ýerine ýetirmek maksady bilen ýaýbaňlandyrylan çäreler barada hasabat berdi.
Şeýle hem wise-premýer häzirki döwürde gözegçilik edýän Mary welaýatynda alnyp barylýan işler şeýle hem welaýaty durmuş-ykdysady taýdan ösdürmek boýunça işlenip taýýarlanylan maksatnama barada aýratyn durup geçdi.
Hormatly Prezidentimiz Gurbanguly Berdimuhamedow ýangyç-energetika toplumynyň kärhanalarynyň maddy-enjamlaýyn binýadyny pugtalandyrmak boýunça birnäçe tabşyryklary berdi. Milli Liderimiziň belleýşi ýaly, bu strategiki ähmiýetli toplumy ösdürmek, nebitiň we gazyň çykarylyşyny hem-de gaýtadan işlenilişiniň möçberlerini artdyrmak, nebit önümleriniň köp görnüşlerini öndürmek üçin Türkmenistanda ägirt uly mümkinçilikleri bar.
Ministrler Kabinetiniň Başlygynyň orunbasary S.Toýlyýew “Saglyk” döwlet maksatnamasynyň 20 ýyllygy mynasybetli ýaýbaňlandyrylan çäreler, tomusky dynç alyş möwsümini guramaçylykly geçirmek boýunça işlenip taýýarlanylan maksatnamanyň ýerine ýetirilişi, çagalaryň wagtlaryny peýdaly we şadyýan geçirmegi üçin düzülen meýilnamanyň wezipeleri barada hasabat berdi. Şeýle hem wise-premýer Lebap welaýatynyň Serdarabat şäherinde çagalar sagaldyş-dynç alyş merkeziniň açylyş dabarasyny göwnejaý geçirmek boýunça alnyp barylýan taýýarlyk işleri barada durup geçdi.
Milli Liderimiz Watanymyzyň geljegi bolan ýaş nesilleriň abadançylygy hakyndaky aladanyň Türkmenistanyň döwlet syýasatynyň ileri tutulýan ugurlarynyň biridigini belläp, körpe nesilleriň dynç alyş möwsümini talabalaýyk derejede guramak boýunça oňaýly şertleri üpjün etmegiň zerurdygyna ünsi çekdi. Milli Liderimiz döwletimiziň we jemgyýetimiziň durmuşynda möhüm ähmiýeti bolan şanly wakalar mynasybetli guraljak çäreleriň ýokary guramaçylyk derejesini üpjün etmek barada
wise-premýere birnäçe anyk görkezmeleri berdi.
Döwlet Baştutanymyza Ministrler Kabinetiniň Başlygynyň orunbasary B.Artykow häzirki döwürde ýurdumyzyň ähli künjeklerinde energiýa üpjünçiliginiň derejesini ýokarlandyrmak, Türkmenistanyň Jemagat hojalygy ministrliginiň düzümlerinde alnyp barylýan işleriň depginlerini atdyrmak boýunça ýerine ýetirilýän barylýan işler barada hasabat berdi. Şeýle hem wise-premýer Mary welaýatynda döwrebap elektrik bekediniň gurluşygy boýunça işlenip taýýarlanylan taslamalar we täze bekediň kuwwatlylygy barada habar berdi.
Hormatly Prezidentimiz Gurbanguly Berdimuhamedow häzirki döwürde ýurdumyzyň ilatly ýerlerinde we edara-kärhanalarynda bökdençsiz energiýa üpjünçiligini ýola goýmak bilen baglanyşykly meselelere örän jogapkärçilikli we hemmetaraplaýyn esasda çemeleşilmelidigini belledi. Döwlet Baştutanymyz ykdysadyýetimiziň mundan beýläk-de sazlaşykly ösmeginde möhüm orun eýeleýän düzümleriň, aýratyn-da jemagat hojalygynyň işini döwrüň talabyna laýyk derejede ýola goýmagyň, bu ulgamda işleriň netijeliligini ýokarlandyrmagyň döwrüň möhüm wezipesi bolup durýandygyny belläp, bu babatda wise-premýere birnäçe taşyryklary berdi.
Soňra Ministrler Kabinetiniň Başlygynyň orunbasary M.Ýazmuhammedowa Lebap welaýatynda Medeniýet hepdeligini guramaçylykly geçirmek, ýurdumyzda giňden bellenilýän Medeniýet we sungat işgärleriniň gününi mynasyp garşylamak boýunça ýaýbaňlandyrylan taýýarlyk işleri barada hasabat berdi. Şeýle hem wise-premýer milli Liderimiziň galamyndan çykan “Türkmen medeniýeti” we “Ile döwlet geler bolsa” atly kitaplaryň tanyşdyrylyş dabarasyna geçirmek boýunça işlenip taýýarlanylan maksatnama barada aýtdy.
Mundan başga-da, wise-premýer Mary welaýatynda geçiriljek medeni çäreler, şeýle hem Lebap welaýatynda geçiriljek Medeniýet hepdeliginiň maksatnamasy barada habar berdi.
Hormatly Prezidentimiz şanly seneler mynasybetli geçirilmegi meýilleşdirilýän medeni çäreleriň ýokary guramaçylyk derejesini üpjün etmek bilen baglanyşykly meselelere örän jogapkärçilikli çemeleilmelidigini belledi. Döwlet Baştutanymyz geçirilýän medeni çärelerde halkymyzyň baý ruhy dünýäsiniň, ýurdumyzda gazanylýan ägirt uly üstünlikleriň, Berkarar döwletimiziň bagtyýarlyk döwründe ýetilen sepgitleriň beýanyny tapmalydygyny tabşyrdy.
Wideoşekilli iş maslahatynyň barşynda Ministrler Kabinetiniň Başlygynyň orunbasary P.Taganow häzirki döwürde gözegçilik edýän toplumynda alnyp barylýan işleriň ýagdaýy, söwda we hyzmatlar ulgamynyň işini kämilleşdirmek boýunça döwlet Baştutanymyzyň ozal beren tabşyryklarynyň ýerine ýetirilişi barada hasabat berdi. Şeýle hem wise-premýer Türkmenistanyň Senagatçylar we telekeçiler birleşmesiniň agzalarynyň ýurdumyzy durmuş-ykdysady taýdan ösdürmek boýunça ýaýbaňlandyrylan çärelere işjeň gatnaşmak babatda alyp barýan işleri hakynda habar berdi.
Milli Liderimiz häzirki döwürde söwda we hyzmatlar ulgamynyň işgärleriniň ýurdumyzyň ähli künjeklerinde durmuşa geçirilýän çärelere işjeň gatnaşmagynyň has-da möhümdigini belledi. Bu düzümleriň işgärleri ilat arasynda, önümçilik ulgamlarynda yzygiderli bolup, halkyň ösen islegini öwrenmek hem-de ony kanagatlandyrmak boýunça zerur çäreleri görmelidirler diýip, döwlet Baştutanymyz aýtdy.
Soňra Ministrler Kabinetiniň Başlygynyň orunbasary S.Satlykow gözegçilik edýän ulgamlarynda alnyp barylýan işleriň ýagdaýy, ýurdumyzyň ulag we aragatnaşyk ulgamlarynda alnyp barylýan işleriň deginlerini ýokarlandyrmak, düzümleriň maddy-enjamlaýyn binýadyny pugtalandyrmak hem-de öňde goýlan wezpeleri abraý bilen ýerine ýetirmek boýunça işlenip taýýarlanylan maksatnama barada hasabat berdi.
Hormatly Prezidentimiz ulag we aragatnaşyk pudaklarynda ýokary tehnologiýaly ulgamyň bolmagy ýurdumyzyň durmuş-ykdysady taýdan ösüşiniň we halkara hyzmatdaşlygynyň üstünlikli dowam etmeginiň möhüm şertidigini belläp, bu düzümleriň mundan beýläk-de döwrebaplaşdyrylmagynyň, iň täze tehnikalary, enjamlary we kämil tehnologiýalary ornaşdyrmagyň zerurdygyna ünsi çekdi.
Soňra döwlet Baştutanymyz wideoşekilli iş maslahatynda Ministrler Kabinetiniň Başlygynyň orunbasary B.Ereşowa söz berdi. Wise-premýer ýurdumyzyň senagat toplumynda alnyp barylýan işleriň ýagdaýy, esasan-da gözegçilik edýän Lebap welaýatynda alnyp barylýan işler barada hasabat berdi.
Şeýle hem wise-premýer Lebap welaýatynyň senagat düzümini ösdürmek, sebitiň ilatynyň durmuş derejesini ýokarlandyrmak boýunça ýaýbaňlandyrylan çäreler barada durup geçdi.
Hormatly Prezidentimiz Berkarar döwletimiziň bagtyýarlyk döwründe senagat pudagynyň ösüş babatda hil taýdan täze derejä ýetirýändigini we munuň, hususan-da, köpsanly senagat desgalarynyň, şol sanda himiýa senagatynda kärhanalaryň ulanmaga berilmegi arkaly tassyklanýandygyny aýtdy.
Wideoşekilli iş maslahatynyň barşynda Türkmenistanyň içeri işler ministri I.Mulikow özüniň gözegçilik edýän düzümlerinde alnyp barylyan işleriň ýagdaýy, ýurdumyzyň ähli künjeklerinde, aýratyn-da galla meýdanlarynda ýangyn howpsuzlygyny üpjün etmek boýunça işlenip taýýarlanylan maksatnama, şeýle hem ozal berlen tabşyryklaryň ýerine ýetirilişi barada hasabat berdi.
Döwlet Baştutanymyz ýurdumyzyň ähli künjeklerinde ýangyn howpsuzlygyny üpjün etmegiň döwrüň baş talabydygyny belläp, bu babatda işlenip taýýarlanylan maksatnamadan gelip çykýan wezipeleriň berk berjaý edilmelidigine ünsi çekdi. Şeýle hem hormatly Prezidentimiz şanly seneler we taryhy wakalar mynasybetli guralýan köpçülikleýin çärelerde tertip-düzgüniň berjaý edilişini hemişe gözegçilikde saklamagy tabşyrdy.
Soňra Ministrler Kabinetiniň Başlygynyň orunbasary, Türkmenistanyň Prezidentiniň Diwanynyň we Ministrler Kabinetiniň iş dolandyryjysy
Ş. Durdylyýew garamagyndaky düzümleriň işleri hem-de paýtagtymyzy abadanlaşdyrmak boýunça ýerine ýetirilen işler barada hasabat berdi. Aşgabat şäheriniň etraplarynda ýerine ýetirilmeli işleriň meýilnamalaryny amala aşyrmagyň çäklerinde paýtagtymyzyň ýaşaýyş-durmuş düzümini, ulag-aragatnaşyk we inženerçilik ulgamyny, aragatnaşyk we energetika ulgamlaryny, jemagat hojalygyny toplumlaýyn döwrebaplaşdyrmak işleriniň alnyp barylýandygy hasabatda aýdyldy.
Hormatly Prezidentimiz Gurbanguly Berdimuhamedow Aşgabady ösdürmegiň meseleleriniň ýakyn geljekde ileri tutulýan wezipeleriň hatarynda durýandygyny hem-de şu işlere jogap berýän ähli düzümler bilen utgaşykly hereket etmegiň möhümdigini belledi. Döwlet Baştutanymyz ýurdumyzyň baş şäheriniň binagärlik keşbini özgertmek boýunça meýilnamalaryň bellenilen möhletlerde we oňat hilli ýerine ýetirilmegine berk gözegçiligiň üpjün edilmeginiň wajypdygyna ünsi çekip, wise-premýere birnäçe tabşyryklary berdi.
Ministrler Kabinetiniň Başlygynyň orunbasary A.Ýazmyradow möwsümleýin oba hojalyk işleriniň barşy, ýurdumyzyň gallaçylarynyň orak möwsümini öz wagtynda we guramaçylykly tamamlamak boýunça ýaýbaňlandyrylan çäreleri, gowaçalara we beýleki ekinlere edilýän ideg işleriniň derejesi barada hasabat berdi.
Şeýle hem wise-premýer Sakarçäge etrabynda we Garabekewül etrabynda tohumlyk pagta çigidini arassalýan zawodyň açylyş dabarasyny görülýän taýýarlýk işleri barada hasabat
berdi.
Hormatly Prezidentimiz Gurbanguly Berdimuhamedow millli ykdysadyýetimiziň beýleki ulgamlary bilen bir hatarda, ýurdumyzda oba hojalygynyň yzygiderli ösdürilýändigini aýtdy. Obasenagat toplumynda amala aşyrylýan özgertmeler oňyn netijesini berýär. Türkmen daýhanlary dänäniň, gowaçanyň we beýleki ekinleriň bol hasylyny ösdürip ýetişdirip, ýurdumyzda azyk bolçulygyny üpjün edýärler.
Hormatly Prezidentimiz göni aragatnaşykda geçirilýän wideoşekilli iş maslahatyna ogatnaşyjylara ýüzlenip, meýilleşdirilen ähli çäreleriň ýokary guramaçylyk derejesini üpjün etmek boýunça ugurdaş düzümler bilen zerur tagallalaryň edilmelidigine ünsi çekdi. Şeýle hem döwlet Baştutanymyz giň möçberli çärelere örän jogapkärçilikli we hemmetaraplaýyn taýýarlyk görülmelidigini belledi.
Mundan başga-da, milli Liderimiz agzybirligi, abadançylygy, ruhy tämizligi özünde jemleýän mukaddes Oraza aýyny guramaçylykly geçirmegiň parz işdigini belläp, bu aýda edilen ýagşy dilegleriň kabul bolmagyny arzuw etdi.
Döwlet Baştutanymyz wideoşekilli iş maslahatynyň ahyrynda oňa gatnaşyjylaryň ýurdumyzyň durmuş-ykdysady taýdan ösüşine, halkymyzyň abadançylygyna gönükdirilen ähli meýilnamalaryň üstünlikli durmuşa geçirilmegi üçin ähli zerur çäreleri görjekdiklerine ynam bildirdi.
Kaydol: Kayıt Yorumları (Atom)


text:
Türkmenistanyň Prezidenti Sankt-Peterburgyň gubernatoryny kabul etdi
Türkmenistanyň Prezidenti Gurbanguly Berdimuhamedow wekilçilikli topara ýolbaşçylyk edip türkmen paýtagtyna gelen Russiýa Federasiýasynyň Sankt-Peterburg şäheriniň gubernatory Georgiý Poltawçenkony kabul etdi.
Myhman mähirli kabul edilendigi üçin milli Liderimize hoşallyk bildirip, ýurdumyza gelip görmäge mümkinçiligiň döredilendigine şatdygyny aýtdy. Sankt-Peterburgy Türkmenistan bilen öňden gelýän dostlukly gatnaşyklar we dürli ugurlarda netijeli hyzmatdaşlyk baglanyşdyrýar. Gubernator ikitaraplaýyn gatnaşyklara degişli meselelere hut özüniň üns berýändigi üçin hormatly Prezidentimiz Gurbanguly Berdimuhamedowa hoşallyk bildirmek bilen, türkmen-russiýa gatnaşyklarynyň aýrylmaz bölegi bolan, Newanyň boýundaky şäheriň däbe öwrülen bu gatnaşyklary dowam etmäge gyzyklanma bildirýändigini tassyklady.
Milli Liderimiz mähirli sözleri üçin myhmana minnetdarlyk bildirip, Türkmenistandyr Sankt-Peterburgyň arasyndaky ýakyn gatnaşyklaryň Russiýa Federasiýasy bilen strategik häsiýete eýe bolan hyzmatdaşlygyň üstünlikli ösdürilmegi netijesinde ýola goýlan hyzmatdaşlygyň aýdyň mysalydygyny belledi. Häzir döwletara gatnaşyklar Türkmenistanyň hem-de RF-niň iri sebitleriniň, şol sanda Newanyň boýundaky şäheriň arasyndaky gatnaşyklar arkaly baýlaşýar we üsti ýetirilýär.
Duşuşygyň barşynda Türkmenistanyň Prezidenti we Sankt-Peterburgyň gubernatory hyzmatdaşlygyň möhüm meseleleri boýunça pikir alşyp, onuň ileri tutulýan ugurlaryny kesgitlediler. Soňky ýyllarda özara gatnaşyklarda toplanan oňyn tejribe we ägirt uly mümkinçilikler baý taryhy bolan ikitaraplaýyn gatnaşyklary giňeltmek üçin ähli şertleri döredýär.
Türkmenistanda ýaýbaňlandyrylan, ýurdy senagatlaşdyrmaga, milli ykdysadyýeti ösdürmäge, ylma esaslanýan okgunly tehnologik ösüşe, durmuş ulgamyny kämilleşdirmäge gönükdirilen giň gerimli özgertmeler netijeli hyzmatdaşlyk üçin amatly şertleri döredýär. Şunda Newanyň boýundaky şäheriň işewür düzümleriniň türkmen bazarynda eýeleýän ornuny berkitmäge islegi bellenildi. Bu ýerde eýýäm “Silowyýe maşiny” açyk paýdarlar jemgyýeti, “Wozroždeniýe” kompaniýalar topary ýaly peterburgly işewür toparlary özlerini gowy tarapdan tanatdylar.
Hyzmatdaşlygyň geljegi uly ugurlarynyň hatarynda söwda-ykdysady ulgamy, energetikany, senagaty, gurluşygy we beýlekileri görkezmek bolar. Şunuň bilen baglylykda, maýa goýum işini işjeňleşdirmek, täze bilelikdäki taslamalary durmuşa geçirmek üçin oňat şertler bar.
Ulag we aragatnaşyk ulgamlarynda tagallalary birleşdirmek, şol sanda degişli düzümi döwrebaplaşdyrmak hem-de halkara üstaşyr-ulag geçelgelerini döretmek möhüm bolup durýar. Şunda Türkmenistan netijeli başlangyçlaryň birnäçesi bilen çykyş etdi. 2009-njy ýyldan bäri Aşgabadyň hem-de Russiýanyň demirgazyk paýtagtynyň arasynda yzygiderli uçar gatnawlarynyň hereket edýändigi bellärliklidir. Onuň açylmagy ykdysady we işewür hyzmatdaşlygy has-da ösdürmäge kömek etdi.
Ynsanperwer ulgamy Türkmenistanyň we Sankt-Peterburgyň arasyndaky gatnaşyklaryň, umuman, tutuş türkmen-russiýa gatnaşyklarynyň esasyny düzýär, şunda bilim hem-de hünärli işgärleri taýýarlamak, ylym we medeniýet ugurlary boýunça netijeli gatnaşyklar ýola goýuldy. Bu meselä degip geçmek bilen, milli Liderimiz we Newanyň boýundaky şäheriň gubernatory bu ugurda netijeli gatnaşyklary has-da giňeltmek barada pikirlerini beýan etdiler, munuň özi iki ýurduň halklarynyň arasyndaky dostlukly gatnaşyklary berkitmäge hyzmat eder.
Hormatly Prezidentimiz Gurbanguly Berdimuhamedow we myhman dürli ugurlarda işjeň ikitaraplaýyn hyzmatdaşlyga taýýardyklaryny tassyklap, şeýle gatnaşyklaryň özara uzak möhletleýin bähbitlere, şol sanda döwletara gatnaşyklaryň strategik ugruna laýyk gelýändigini bellediler. Munuň şeýledigine gol çekilmegi meýilleşdirilen degişli resminama —– ýakyn ýyllar üçin hyzmatdaşlyk boýunça ýol kartasy aýdyň şaýatlyk edip, onuň amala aşyrylmagy biziň ýurdumyz bilen RF-niň demirgazyk paýtagtynyň arasyndaky gatnaşyklara kuwwatly itergi berer.
Myhman türkmen Lideriniň däbe öwrülen hyzmatdaşlygy ösdürmäge uly goşandyny bellemek bilen, döwlet Baştutanymyza geçirilen düýpli söhbetdeşlik üçin tüýs ýürekden hoşallyk bildirdi, şeýle hem özboluşly binagärlik keşbi bilen uly täsir galdyrýan ak mermerli Aşgabadyň keşbine haýran galandygyny aýtdy.
Duşuşygyň ahyrynda Türkmenistanyň Prezidenti we Sankt-Peterburgyň gubernatory ýurdumyzyň hem-de Russiýanyň demirgazyk paýtagtynyň arasyndaky köpýyllyk hyzmatdaşlygyň geljekde hem üstünlikli ösdüriljekdigine, täze mazmun bilen baýlaşdyryljakdygyna ynam bildirdiler.
Duşuşyga Russiýa Federasiýasynyň Türkmenistandaky Adatdan daşary we Doly ygtyýarly ilçisi Aleksandr Blohin hem gatnaşdy.
Şu gün Sankt-Peterburg şäheriniň gubernatorynyň Aşgabada saparynyň barşynda şäher häkimliginde duşuşyk geçirildi.
Şonuň bilen birlikde, saparyň maksatnamasyna Halkara atçylyk sport toplumyna baryp görmek hem girdi.
Sankt-Peterburgyň wekiliýetiniň Aşgabatda bolmagynyň çäklerinde Türkmenistanyň käbir ministrlikleriniň we pudaklaýyn dolandyryş edaralarynyň ýolbaşçylary we wekilleri bilen ikitaraplaýyn duşuşyklar boldy, olaryň gün tertibi özara bähbitli möhüm ugurlarda hyzmatdaşlygy ösdürmegiň meselelerini öz içine alýar.


text:
Baharyň ýa-da güýzüň gelmegi bilen gykywlaşyp durnalar uçup gidýär. Türkmenistanda ýazda we güýzde esasy ornitologik ýerlerde guşlaryň göçüşine, şol sanda halkara ähmiýetli „Durnaly“ diýen ýerde, şeýle hem Köpetdag döwlet goraghanasynyň Mäne-Çäçe çäkli goraghanasynyň golaýynda gözegçilik edilýär.
Şol ýerlerden şol bir göçüp gidýän we gonalga saýlaýan çal durnalar köpçülikleýin geçip gidýärler. Olaryň ilkinji toparlary bize fewralyň ahyrynda gelip başlaýarlar, apreliň ahyrynda bolsa höwürtgeleýän mekanlaryna uçup gidýärler. Şu ýylky uzaga çeken gyş zerarly olar bu ýerde dynç aldylar, iýmitlendiler, gyşyň gutararyna garaşdylar, süri boldular, gysga aralyga göçdiler, gutarnykly göçmäge howlukmaýardylar. Ahyrsoňy uly toparlara bölünşip, hoş owaz gykuwlaşyp, oranaşan ýerleriniň depesinden pyrlandylar-da, demirgazyk ülkerler saty ýola düşdiler.
Indi olaryň güýzki göçümi başlandy we Türkmenistana bu owadan jandarlar gelip ugrady. Her ýyl olar ýurdumyzda iýmitlenmäge gelse, belli bir bölegi gyşlamaga galýar. 2015-nji ýylda ekologlar Durnalyda we çäkli goraghanada durnalaryň gyşlamaga ellisiniň, 2016-2017-nji ýyllarda ýüzüsiiň galandygyny hasaba aldylar. Gündizlerine olar atyzlardan ýa-da ýylgynlykdan iýmit gözleýärdiler. Gijelelrine bolsa, bu ýerdäki şor köle, suw gyrasynda ösýän we töweregini şora gallap duran ýalpak ýere ýygnanýardylar.
Çäkli goraghananyň gözegçileridir işgärleri gyşlaýan we ötegçi guşlara meýilnama boýunça gözegçilik ederler. Olaryň göçýän döwri alymlar Gyzyl kitaba girizirlen owadan durnany we seýrek duşýan ak durnany görmeklige umyt bildirýärler. Ýerli ornitologlar ýurdumyzyň ganatly myhmanlarynyň goragyny we olara oňaýly şertleri üpjün etmek üçin guşlaryň gyşlaýan ýerlerine birnäçe gezek gidýärler. Ýurdumyzyň peýdalanylýan ýerlerinde durnalar ösümlikler we dürli jandarlar bilen iýmitlenýärler, ösümlikleriň baldaklaryny, köküni, mör-möjekleri, mollýusklary, uşak gemrijileri we ýerde-suwda ýaşan jandarlary iýýärler. Olar alty guşdan ybarat kiçeňräk topar ýa-da kyrk guşly süri bolup gezýärler, öte ätiýaçly, çala howp duýdugy uçup gidýärler. Goraghananyň işgärleri uçmaga amatsyz howa şertlerinde olara gözegçilik edýärler we durnalary surata düşürýärler.
Çal durnalaryň göçýän möwsümi fewraldan maý aýyna we awgustdan noýabra çenli dowam edýär. Türkmenistanda olar Amyderýanyň, Tejeiniň jülgelerinde we Köpetdagyň eteklerinde açyk landşaftlarda we suwly-batgaly ýerlerde saklanýarlar we gyşlaýrlar. Bir ýere olaryň 1000 golaýy we ondan köprägi üýşýär.Tutuş ýurdumyzda esasy ornitologik ýerleriň 50-ä golaýy boup, olardan 30-sy durnalaryň gyşlamagy we göç eýlemegi üçin wajyp hasaplanylýar. Çal durna Günbatar Ýewropadan we Kiçi Aziýadan tä Gazagystana we Günbatar Sibire çenli ýaýrandyr, olar Türkmenistandan başga-da, Özbegistanyň günortasynda, şeýle hem Pars aýlagy ýurtlarynda, Owganystanda, Pakistanda, Hindistanda we Demirgazyk Afrikada gyşlaýarlar.


text:
ABŞ-nyň Senaty 1.5 trillion dollara golaý möçberdäki salgyt reformalary kanunyny tassyklady, bu prezident Donald Trampyň Ak tamdaky ilkinji ýylynda ilkinji uly ýeňşi bolup durýar.
Bu kanun taslamasy kärhanalaryň we ýokary gazançly adamlaryň salgytlaryny azaltmaga gönükdirilen we beýlekilere o diýen kän ýeňillik bermeýär.
Bu kanun taslamasy senat komitetiniň ol býujet ýetmezçiligini 1 tirillion dollar möçberinde artdyrar diýen netijä gelmegine garamazdan kabul edildi.
Senatyň respublikaçy liderleri tarapyndan ýapyk gapylaryň arkasynda ýazylan kanun taslamasynyň peýdasyna demokratlaryň hiç biri ses bermedi. Respublikanlar Senatda köplügi düzýär.
Prezident gol çekmezinden öň birikdirilip, bir kanun taslamasyna öwrülmeli we iki kanun palatasy tarapyndan hem tassyklanmaly proýekt ABŞ-nyň salgyt sistemasynda üç ýylda amala aşyrylan ilkinji uly üýtgetme bolar.
Demokratlar bu kanun taslamasynyň orta gazançly maşgalalaryň hasabyna baý salgyt töleýjiler we uly biznesler üçin peýdaly boljakdygyny, şeýle-de ABŞ-nyň defisitini artdyrjakdygyny aýtdylar.
Bu kanun korporatiw salgyt derejesini 35 prosentden 20 prosente düşürýär, Tramp munuň amerikan kompaniýalarynyň iş ýerlerini döretmegine we ABŞ-da maýa ýatyrmagyna getirjekdigini aýdýar.


text:
Ahyrzaman alamatlary… ahyrzaman bolarmy… haçan bolar…nähili bolar…men oňa taýynmy???
Dünýäde bolup geçýän hadysalar, uruşlar, dawalar, ýer titremeler, tupanlar, terorizm, ykdysady problemalar, bilimiň soňky 50 ýylyň içinde şeýle bir uly depginde ösmegi, dünýäniň bütewileşmegi ýagny tehnologia arkaly, ykdysadyýet we syýasat arkaly bütewileşmegi, munuň ýakyndygynyň alamatymyka… Bular hakynda Mukaddes Ýazgylarda ýazylypmy?
Haýran galdyryjy zat bolsa, ahyrzamanyň boljakdygy we onuň alamatlarynyň 2000 müň ýyldan gowrak öň ýazylan Hudaýyň Sözi diýilip tanalýan Kitaplarda öňünden aýdylyp pygamberlik edilip geçilmegidir. Olary yzygiderli we jikme-jik öwreneniňde dünýäniň nirä barýandygyna göz ýetirýärsiň we Hudaýyň adamzada nädip öňünden olar hakynda duýdyryş berendigine haýran galýarsyň. Hudaýyň olar hakynda öňünden aýtmagynyň sebäbi bolsa biziň ýalan bilen aldanmazlygymyz we hakykata göz ýetirip, Hudaýyň biziň üçin üpjün eden gutulyşyndan mahrum bolmazlygymyz üçin we umytsyzlgyň içinde umytly, galagolplugyň içinde dynçlykdan doly, ýigrenç we gaharyň içinde söýgüden we ýumşaklykdan doly, imansyzlygyň içinde imandan doly bolmagymyz üçin olary bize öňünden bildirýär!
Injilde Isa Mesih bize nämelerden hüşgär bolmagy we nähili alamatlaryň boljakdygyny aýdyp geçipdir: “Isa Zeýtun dagynda otyrka, şägirtleri ekelikde Onuň ýanyna gelip, şeýle diýdiler: “Bize aýt, bu zatlar haçan bolar? Seniň gelmegiňiň we ahyrzamanyň almaty näme bolar?” Isa olara şeýle jogap berdi: “Ägä boluň, sizi aldaýmasynlar. Çünki köpler: “Men Mesih” diýip, Meniň adym bilen gelerler, köp adamlary aldarlar. Uruş seslerini, uruş turanlygy barada habarlar eşidersiňiz. Ägä boluň, gorkmaň, çünki bularyň bary bolmalydyr, ýöne entek dünýäniň soňy däldir. Çünki millet-millete, patyşalyk-patyşalyga garşy çykar. Aýry-aýry ýerlerde açlyklar bolar, ýer titrär. Emma bular burgularyň başlangyjydyr. Onsoň size gaýga basdyrarlar, öldürerler, Meniň adym üçin hemme milletler sizi ýigrener. Şonda köpler imandan dänip, biri-birilerine haýynlyk eder, biri-birilerini ýigrenerler. Birentek ýalan pygamberler döräp, köpleri azdyrarlar. Şer işleriň artanlygy zerarly, köpleriň söýgüsi sowar. Emma soňa çenli çydan halas bolar. Patyşalyk baradaky bu Hoş Habar hemme milletlere güwälik hökmünde dünýäniň ähli ýerinde wagyz ediler, ahyrzaman şonda geler. Şeýlelik bilen, Daniýel pygamber tarapyndan agzalan weýrançylyk getirýän ýigrenjiniň (Antiçhrist) mukaddes ýerde (ýagny Iýerusalimdäki ybadathanada) duranyny göreniňizde, Ýahudadakylar daglara gaçsyn. Öýüň üçegindäki –öýünden bir zat almak üçin aşak inmesin. Ekin meýdandaky-donuny almak üçin yzyna öwrülmesin. Ol günlerde göwreli we çaga emdirýän aýallaryň gününe waý! Gaça-gaçlygyň gyş ýa Sabat güni bolmasyn diýip doga ediň. Çünki şonda uly muşakgat bolar, beýle muşakgat dünýäniň başyndan tä şu wagt çenli bolanam däldir, bolmazam. Ol günler gysgaldylmadyk bolsady, ond, hiç kim halas bolmazdy, ýöne saýlananlaryň hatyrasyna ol günler gysgaldylar. Şonda bir size: “Ine, Mesih şu ýerde” ýa-da “Ine, ol ýerde” diýse ynanmaň. Çünki ýalan mesihiler, ýalan pygamberler döräp, mümkin boldugyça, saýlananlary-da azdyrjak bolup, uly alamatlar, gudratlar görkezerler. Ine, Men size öňünden aýtdym. Şeýlelikde, size: “Ine, Mesih çölde” diýeseler-de çykmaň, “Ine, içki otaglarda” diýseler-de ynanmaň. Çünki ýyldyrym nähili gündogardan turup, günbatarda hem görünýän bolsa, Ynsan Oglunyň (Isa Mesihiň) gelşi hem şeýle bolar. Maslyk nirede bolsa, garaguşlar şol ýere üýşüşýändir. Ol günleriň muşakgatynyň yzysüre Gün garalar, Aý yşygyny bermez, ýyldyzlar Gökden gaçyp, Gök gudratlary titrär. Onsoň Gökde Ynsan Oglunyň alamaty görner, şonda ýer ýüzüniň bütin taýpalary perýat eder, Ynsan Oglunyň Gökdäki bulutlarda gudrat hem uly şöhrat bilen gelýänini görer. Ol Öz perişdelerini belent surnaý sesi bilen ýollar. Olar-da Onuň saýlananlaryny dört tarapdan, Gögüň bir üjundan ol ujuna çenli ýygnarlar. Injil agajyndan sapak alyň: onuň şahalary ýumşap, ýaprak çykara mahaly tomsuň golaýdygyny bilýärsiňi. Şonuň ýaly-da, bu zatlary göreniňizde, Ynsan Oglunyň golaýdygyny, gapynyň agzyndadygyny biliň. Men size dogrusyny aýdýaryn, bu zatlar bolýança, bu nesil dünýäden ötmez. Gök hem ýer öter, ýöne Meniň sözlerim asla ötmez.”
Bu aýatlar bize gaty köp hakykatlary we hatda käbir jikme-jiklikleri aýan edýär we biziň nämelerden ägä bolmalydygymyz hem ýatladýar. Ahyrzamanyň bolmagynyň iň esasy wakasy hem Isa Mesihiň dünýä ikinji gezek gaýdyp gelmegi bilen baglanyşyklygydyr.
Bu tekst bize soňky günleriň gelmeginiň öň ýanyndan bolup geçýän wakalary aýdýar: uruşlar bolar, millet-millete, patyşalyk-patyşalyga garşy, açlyk bolar, ýer titrär. Bular heniz burgularyň başlangyjydygyny aýdýar. Ikinji bir iň wajyp kriteriýa hem Isa Mesihe iman edenler, ýagny “saýlananlar”, diýilýänler bilen baglanyşykly. Olar barada Ýazgy şeýle diýýär: “Onsoň sizi gaýga basdyrarlar, öldürerler, Meniň adym üçin hemme milletler sizi ýigrener.”
Üçünji bir bagly zat Hoş Habar (Injil) bilen baglanyşykly. Ýazgy bu barada şeýle diýýär: Patyşalyk baradaky Hoş Habar hemme milletlere güwälik hökmünde dünýäniň ähli ýerinde wagyz ediler, ahyrzaman şonda geler.”
Dördünji bir bagly zat, “weýrançylyk getirýän ýigrenji” bilen baglanyşykly. Ýazgy bu hakynda şeýle diýýär: “Daniýel pygamber tarapyndan agzalan weýrançylyk getirýän ýigrenjiniň mukaddes ýerde duranyny göreniňizde…” Bu barada Mukaddes Ýazgynyň başga ýerinde “ Mesihe garşy göreşiji, Antiçhrist, bikanun adam, heläkçilik ogly” diýilip agzalyp geçilýär.
Başinji bir belläp geçmeli zat, ol günlerde köp ýalan pygamberleriň gelmegi we hatda men “Isa Mesih” diýip geljekleriň boljakdygy we adamlary azdyrmagydyr.
Özüniň nädip geljegini bolsa Isa Mesih doly düşündirip geçýär we özüne iman edenleriň Onuň aýan eden bu taglymatyna bagly galmagy we başga zatlara ynanmazlygy, aldanmazlygy we soňuna çenli çydamagy öwredýär. Munuň üstesinede, Özüniň gaýdyp gelmegi bilen olara täze umyt berýär. Isa Mesih gelende gudrat hem uly şöhrat bilen geler. Ol Öz perişdelerini ýer ýüzüne ýollar we olar hem Onuň saýlananlaryny Isa Mesihiň ýanyna ýygnar! Isa Mesih “antikristi, ýigrenjini” demi bilen, gelmeginiň haýbaty bilen ýok eder!
Bu bolup geçjek wakalaryň astynda galyp umytsyzlykdan, Hudaýyň höküm gününden gutulmak üçin, baky jeza bolan dowzahdan gutulmak üçin nähili çykalga bar? Hudaýyň çykalgasy, gutulyşy eke-täk, ene bir gezek bu okan tekstimiziň tassyklaýşy ýaly, Isa Mesihdedir! Hudaý Isa Mesihi biziň günälerimiziň tölegini tölemäge Halasgär hökmünde Gökden ýollady, Ol “Gurbanlyk guzy” hökmünde ezýet çekdi we öldürili, jaýlandy emma şeýtanyň güýji we ölüm ony ölüler diýarynda saklap bilmedi, Ol ene-de direldi we Göge galdy. Ol ene-de geler! Hudaýyň bu gutulyş ýoly baradaky Hoş Habar ähli milletler arasynda güwälik hökmünde wagyz edilýär, belki sen hem bu barada kimdendir birinden, nämedir bir zat arkaly eşidensiň, eşitmedik bolsaň onda ene bir gezek Hudaý saňa, ine bu ýazylanlar arkaly hem Hoş Habaryny saňa aýan edýär. Ölüm ýada ahryzaman gelmezinden öň biziň “saýlananlaryň” hataryna, ýagny Isa Mesihe hak ýüzünde iman edenleriň hataryna goşulmagymyz gaty wajypdyr. Şonda bizde geljege bolan umyt, hak iman we baky ýaşaýyş bolar! Sen saýlananlaryň hataryndamy? Ýada sen “ýalan mesihleriň” ýalan pygamberleriň ýolundamy? “Ýigrenjiniň, Hoş Habaryň we Isa Mesihiň garşysyna göreşijiniň tarapyndamy?
Bu soraglara çyn ýüregiňden jogap ber! Çünki muňa berjek jogabyň we Isa Mesihe bolan imanyň seniň bakyýetdäki ykbalyňy kesgitleýär we ahyrzmanda boljak ahwalyňy anyklar! Bu gün gutulyş güni, diýlişi ýaly, bu gün çözgüt çöz, giç bolaýmasyn!
Eger sende käbir soraglar bolsa, hemme zadyňy goýda sorap öwren, dindarlaryň ýada başga dindäkileriň diýýänlerine esaslanyp ýalňyşma, Hudaýyň hakykat çeşmesi bolan we Isa Mesih barada original çeşme bola Injile salgylan we onda ýazylanlara iman getir!
Saňa elbetde “Injil üýtgedilipir, okama, diňe şujagazda ýazylanlar ýeterlikdir, ol başgalaryň dini, bizde täzesi bar” diýýänler tapylar… Emma Isa Mesihiň aýdan diňeje şu sözleri hem olaryň seni aldawa salmaga çalyşýandyklaryny we şeýle diýip öwredýänleriň “Mesihe garşy göreşijiniň, antikristiň” ruhy bilen ideklenýändiklerini paş edýär.
Isa Mesih şeýle diýdi: “Gök hem Ýer öter, ýöne Meniň Sözlerim asla ötmez!”
Imansyz bolma, imanly bol! Eger imanly bolup, Hudaý bilen baky bolmaga saýlananlaryň arasynda bolmak islegi bolsa we saňa ene-de düşündirilmek zerur bolsa, biziň bilen habarlaş!
Eger bu ýazylanlar hakynda sende pikirleriň bar bolsa aşakda komentler bölümde öz pikiriňi galdyryp bilersiň!